text:
Tíðindi
16-05-2018
VIDEO: Spakin settur í fyri nýggjum Hvalbiartunli
Mánadagin hendi tað umsíðir, at spaki varð settur í fyri einum nýggjum Hvalbiartunli, sum íbúgvarnar í kommununi so leingi hava eftirlýst. Nógv fólk vóru savnaði inni í dalinum ávegis móti tunnilsmunnanum, har tveir eldri borgarar høvdu fingið sum uppgávu at loysa fyrsta flagið fyri atkomuvegnum. Her er ein videofrásøgn frá hátíðarløtuni, sum helt fram í Roynhøllini, har Hvalbiar kommuna og Landsverk bjóðaðu kaffi og tunnilskøku.
15-05-2018
Nýggjur Hvalbiartunnil nærkast
HÁTÍÐARLØTA: Tað var hátíðardámur í Hvalba í gjár, tá tveir eldri borgarar í kommununi settu spakan í fyri arbeiðsvegnum, sum skal gerast í sambandi við, at tað skjótt verður farið undir at bora nýggjan tunnil millum Hvalba og Trongisvág. Síðani fór fyrsta gravimaskinan í gongd við arbeiðið.
08-05-2018
Glasir sum legobygningur
MODELL: Altjóða áhugin fyri Glasi er framvegis stórur, og bygningurin er ikki vorðin minni áhugaverdur, nú hann skjótt verður liðugur, og innflyting verður til komandi skúlaársbyrjan. Hvør skuldi til dømis trúð, at eitt lego-modell av Glasi fór at síggjast inni á sjálvum høvuðssætinum hjá Lego í Billund.
04-05-2018
Bygningar eiga at verða tiknir niður og burturbeindir
UPPRUDDING: Út frá eini fakligari meting eru bæði Nordafar-støðin og føroyska sjúkrahúsið í gomlu Føroyingahavnini sunnanfyri Nuuk í so vánaligum standi, at tað tænir ongum endamáli at varðveita hesi. Tað heldur kanningarliðið, sum í fjør summar skrásetti Nordafar.


c: text/html

text:
Blaðunga 1. deildarliðið hjá NSÍ hevur klárað seg framúr væl í ár. Tey 34 stigini røkka til eitt 6. pláss í 1. deild, og er hetta eitt av teimum betru úrslitunum hjá NSÍ í 1. deild.
Venjarar eru Sámal Hansen og Egil Olsen, og hava teir staðið á odda fyri einum ungum NSÍ-liði, ið hevur fingið fleiri sera góð úrslit.
Miðalaldurin á liðnum boðar okkum frá, at framtíðin hjá NSÍ er í góðum hondum.
Fleiri av leikarunum eru sum kunnugt eisini at finna á U18-liðnum hjá NSÍ, ið longu hevur tryggjað sær silvur í ár. NSÍ var leingi í harðari kapping við HB um gullið, men teir gjørdust akkurát ov stuttir. Talan er tó um eitt flott úrslit.
U18 hjá NSÍ spælir seinasta dystin í ár við Løkin í morgin, Sunnudagin kl. 17.30, ímóti EBS/Skála.

robotstxt: allowed

filter: keep


text:
Nr. 39 5. apríl 2017
Kunngerð frá Sjóvinnustýrinum um byggikrøv og útgerð o.a. til smærri vinnufør 1)
(Fráboðan F)
Við heimild í § 2, stk. 2, §§ 7-11, §§ 14 og 15, stk. 2, § 18, stk. 2 og 3 og § 49, stk. 2 í løgtingslóg nr. 165 frá 21. december 2001 um trygd á sjónum, sum broytt við løgtingslóg nr. 71 frá 30. mai 2011, løgtingslóg nr. 61 frá 17. mai 2013 og løgtingslóg nr. 122 frá 15. desember 2014, verður ásett:
§ 1. Kunngerðin er galdandi fyri smærri vinnufør samsvarandi ásetingunum og kap. I, regel 1. Kunngerðin er somuleiðis galdandi fyri fyritøkur og persónar í Føroyum, sum umbyggja fiskifør, ið eru fevnd av hesum regluverki.
§ 2. Útgerð til vinnufør, ið er merkt við ES-góðkenningarmerkinum samsvarandi galdandi fráboðan frá Sjóvinnustýrinum um útgerð á skipum, kann koma í staðin fyri útgerð, sum er nevnd í hesi kunngerð.
§ 3. Fyritøkur ella persónar í Føroyum, sum sambært ásetingunum í kap. I, regel 5 umbyggja føroysk skip fevnd av hesi kunngerð, skulu frammanundan boða Sjóvinnustýrinum frá umbyggingini.
§ 4. Brot á ásetingarnar í hesi kunngerð verða revsað við sekt ella fongsul í upp til 2 ár.
Stk. 2. Feløg og aðrir løgfrøðiligir persónar verða revsaðir sambært reglunum í kapittul 5 í revsilógini.
§ 5. Henda kunngerð kemur í gildi dagin eftir, at hon er kunngjørd.
Sjóvinnustýrið, 5. apríl 2017
Hans Johannes á Brúgv (sign.)
/ Gunnvá S. á Lofti (sign.)
1) Fylgiskjølini eru ikki løgd út á logir.fo, men eru at finna í Kunngerðablaðnum, sí vinstra bredda á logir.fo, og á Regluportalinum hjá Sjóvinnustýrinum.


text:
Walisiska fótbóltslandsliðið
Walisiska fótbóltslandsliðið umboðar Wales í altjóða fótbólti. Tað verður stýrt av Football Association of Wales (FAW), ið er stýrandi organið fyri fótbólt í Wales og triðelsta fótbóltssamband í heiminum.
Sjálvt um Wales er partur av Stóra Bretlandi, so hevur landið altíð havt umboðan í teimum stóru professionellu kappingunum, tó ikki í Olympisku leikunum, av tí at IOC altíð bert hevur viðurkent Stóra Bretland sum umboðandi tjóð.
Innihaldsyvirlit
Leikarahagtøl[rætta | rætta wikitekst]
Leikarar við flest dystum[rætta | rætta wikitekst]
Dagført 20. juni 2016,[1] (leikarar ið enn eru virknir eru við feitari skrift):
Toppskorarar[rætta | rætta wikitekst]
Dagført 20. juni 2016 (leikarar ið enn eru virknir eru við feitari skrift):
Núverandi hópur[rætta | rætta wikitekst]
Venjarin hjá Wales, Chris Coleman, kunngjørdi hópin á 23 mans til EM í fótbólti 2016 tann 31. mai 2016.
Dystir og mál dagført pr. 11. juni 2016 eftir dystin móti Slovakia.
Keldur[rætta | rætta wikitekst]
- ↑ Alpuin, Luis Fernando Passo (20 February 2009). "Wales – Record International Players". Rec.Sport.Soccer Statistics Foundation. http://www.rsssf.com/miscellaneous/wal-recintlp.html. Heintað 10 March 2009.


text:
Líknandi greinar
Mikudagin 18. apríl í Havn og hósdagin 19. apríl 2018 í Klaksvík
Lene og Anika frá Kursus Center Struer koma til Føroyar tann 18. og 19. apríl. Tær gleða seg at vitja tær vøkru oyggjarnar og at hitta teir fyrru luttakararnir, og at deila teirra kunnleika. Tær hava góðar royndir, eftir nógv ár við luttakarum, sum tær hava hjálpt til eitt sunnari lív á www.KursusCenterStruer.dk Sjónarmiðið hjá Les meira…
Vøruvognur koyrt inní mannamúgvu í týska býnum Munster
Ein gráður vøruvognur hevur í dag koyrt inní eina mannamúgvu í týska býnum Munster. Tvey fólk hava latið lív, og 20 fólk hava fingið skaða – herav 6 fólk hava fingið álvarsligan skaða. Løgreglan hevur enn einki motiv. Álopspersónurin gjørdi enda á sær sjálvum beint eftir hendingina. Sjúkrahúsið í Munster heitur á øll sum hava Les meira…
Bankarnir í Føroyum ikki til at líta á
Nú hendi tað aftur, at ongin pengaautomat virkaði í Klaksvík og hetta er næstu ferð í hesum mánaðinum. Fyrri fer varð, tá ið Fimleikaframsýningin var og so hendi tað aftur ígjár, tá ið KÍ leikti ímóti EB Streymi. Tað er also ikki gott nokk, at biðja fólk brúka pengakort og so tá ið tey hava Les meira…


text:
Vit hava nógv góð tilboð í samstarvi við coop.dk.
Úrvalið er stórt og limaprísirnir eru smáir. So gev tær endiliga góða tíð at finna hina heilt røttu gávuna til tín sjálvs ella onkran, ið tú vilt gleða, á coop.dk. Legg til merkis, at bøkur á coop.dk kunnu ikki bíleggjast hjá FK.
Soleiðis gert tú
Tá tú hevur funnið tað, tú vilt keypa, kanst tú antin bíleggja við at ringja til tín FK handil, koma sjálvur í FK handilin og lata inn bíleggingina og vørunummarið ella send hesi við telduposti til coopdk@fk.fo. So syrgja vit fyri at fáa tína gávu til høldar, vit geva tær boð, tá hon er klár at heinta.
Um tú nýtir teldupost, skalt tú viðmerkja, úr hvørjum FK handli, tú vilt heinta vøruna. Veitingartíðin er uml. 3 vikur.
Kostnaður
Gev gætur, at tað kostar prísin, sum tú sært á coop.dk, umframt eitt gjald, sum er 10% av samlaða keypinum, tó í mesta lagi 49 kr.
Lætt og trygt
Bílegg gjøgnum tín egna, lokala FK-handil ella á coopdk@fk.fo og fá tann endaliga prísin á vøruni upplýstan.
Rinda tá tú kemur í handilin eftir vøruni.
Tú velur sjálv/ur, hvønn handil, tú vilt nýta.
Trygd fyri, at vøran er tann, tú hevur bílagt.


text:
Her finnur tú allar vanligar brævbjálvar bæði við og uttan rút. Tú kanst taka brævbjálvaskitsur niður við at trýsta á brævbjálvan ella yvirskriftina... Les meira
Tonito selur eisni smáa pakkar við 10 bræbjálvum í til handlar og posthús kring landið. Les meira
Tað finnast ein rúgva av øðrum brævbjálvum, so sum Elco Color, Golden, Viking Design, Viking Gloss, Munken, Blackline, Metallica, Transparante, Elco Pnorama, Mailsilver .... Les meira
Tað er best bert at taka teir brævbjálvar fram, sum skulu brúkast í einum stytri tiðarskeiði, lata restina vera verandi í eskjuni og lata eskjuna aftur. Eskjan má ikki standa opin.
TONITO Sp/f - Fjøruvegur 7 - FO-470 Eiði - Føroyar - Tel (+298) 423 560 - Fax (+298) 423 561
© 2014 tonito


text:
1850-1894
Robert Lewis Stevenson var skotskur rithøvundur. Hann er serliga kendur fyri bøkurnar Skattaoyggin, sum kom út fyrstu ferð í 1882 og The Strange Case of Dr. Jekyll and Mr. Hyde, sum kom út í 1886.
Hann var viðurkendur sum rithøvundur, meðan hann livdi, men eftir fyrsta heimsbardaga broyttist sjónarmiðið á skaldskap hansara, og hann var hildin at vera 2. flokks rithøvundur. Hann hvarv úr bókmentaundirvísing og var útihýstur í tí 2000 bls. longu Oxford Anthology of English Literature, sum kom út í 1973.
Ikki fyrr enn í 2006 slapp hann við í 8. útgávuna av bókmentaritverkinum. Sjónarmiðið á Stevenson er aftur broytt; í dag verður hann hildin at ver ein týðandi rithøvundur.
Robert Louis Stevenson livdi seinastu ár síni á Samoa. Tá ið hann doyði, bara 44 ára gamal, hildu íbúgvarnir í økinum, har hann búði, vakt yvir søgusigaranum (sum hann varð nevndur) um náttina. Aftaná bóru teir hann fleiri míl á herðunum niðan á eitt berg út móti havinum, har hann varð grivin.
Við leiðið stendur skrivað tað, hann vildi hava sum gravskrift:
Under the wide and starry sky,
Dig the grave and let me lie.
Glad did I live and gladly die.
And I laid me down with a will.
This be the verse you grave for me:
Here he lies where he longded to be;
Home is the sailor, home from the sea
and the hunter home from the hill.
Útgávur:
2004 Skattaoyggin
2015 Løgna søgan um Jekyll lækna og harra Hyde
2016 Rændur


text:
Hetta var ein lišur ķ arbeišinum at fįa neyvari myndlar til at gera metingar um rįkiš į fųroysku firšunum og at styrkja samstarviš millum hesar stovnarnar.
Śr Bergen var bólkurin, sum hevur gjųrt eina skipan til meta um, hvussu lśsalarvur spjašast viš rįkinum fram viš norsku strondini, og sum ķ stóran mun hava gjųrt grundarlagiš til sonevndu feršsluljósskipanina, iš politiskt kjak nś er um at seta ķ verk fyri alivinnuna ķ Noregi. Frį Universitinum ķ Keypmannahavn var Prof. Eigil Kaas, sum er ķ serfrųšingur ķ smįskįla vešurforsųgnum.
Į verkstovuni vóršu fleiri tżšandi partur ķ fleiri verkętlanum į Fiskaaling višgjųrdir. Teirra millum eru tvęr PhD-verkętlanir.
Onnur hevur til endamįls at gera mįtingar og menna ein myndil til at lżsa rįkiš ķ Sundalagnum, og harviš hvussu aliųkini har įvirka hvųrtannaš.
Hendan verkętlanini er ķ samstarvi viš Keypmannahavnar Universitet og Havforskningen ķ Bergen og hevur fingiš fķggjarligan styrk frį alifelųgunum Marine Harvest og Bakkafrost, umframt frį Statoil og Granskingarrįšinum.
Ģ hinari verkętlanini veršur hugt eftir smittusambandinum millum ųll alibrśk ķ Fųroyum, og um til ber at menna eina skipan, sum minkar um smittitrżstiš millum ųkini. Henda verkętlanin veršur stušlaš av Erhvervsstyrelsen ķ Danmark, og veršur framd ķ tųttum samstarvi viš DTU Aqua ķ Danmark, umframt bólkinum frį Havforskningin ķ Bergen og serfrųšingum į University at Prins Edward Islands ķ Canada.
Feršalagiš kom mįnadagin, og umframt at vitja deildarnir hjį Fiskaaling į Inova, į Bśnašarstovuni, viš Įir og ķ Nesvķk, vóršu eisini stundir til ein sųguligan part viš vitjan ķ Kirkjubų, Tjųrnuvķk og į Hvalastųšini viš Įir. Feršalagiš fór avstaš aftur seinnapart hósdag, og į vegnum til flogvųllin var vitja į alistųšni į Fśtakletti og į slįturvirkinum ķ Sųrvįgi hjį alivirkinum Luna.


text:
Væl fyriskipað ódnartøk vóru rógvin flaggdagin í Runavík, og har er altíð gott skil, skal eg heilsa og siga. Frálík róðrarlíkindi, nógvir bátar, nógvir áskoðarar og góð róðrarlíkindi, tó regnaði eitt sindur. Teinurin er 140 metrar, sum ikki kann sammetast við at rógva 1000 metrar í FM-róðrunum. Nógvar manningar rógva ikki ódnartók, men hóast hetta fáa vit ábendingar.
Fara vit fyrst til 10-mannaførini, so vita vit, at í summar rógva í hvørfall Klaksvíkingur og Havnarbáturin, sum róðu í Runavík, har Klaksvíkingur aftur vístu sína styrki. Havnarbáturin er mannaður við nýggjari manning, og teir skulu nokk koma. Síðani vita vit um Suðuroying, Drekan Reyða og Ormin.
Gleðiligt at síggja 8-mannaførini Argjabátin, Árnfirðing, Ørv og Miðving, og Argjabáturin helt fram í Runavík, har hann slepti á ólavsøku í fjør. Árnfirðingur er væl við, og so frøddust vit aftur at síggja Ørv. Vit fingu ikki rættiliga at vita, um Miðvingur rør í summar, men so gingu tíðindini um, at kanska Heiðabáturin er við.
6-mannaførini við monnum eru áhugaverd, tí serliga venda míni eygu ímóti Páll Fanga. Hetta eru ungir menn, sum róðu dreingjaróður við Fípuni Føgru í fjør. Eisini manningin umborð á Lómi, eru ungir menn, sum róðu dreingjaróður í fjør. Og vit kenna góðu úrslitini hjá Fípuni Føgru í fjør, har teir vunnu meistaraheitið. Tveir dreingir gjørdust ov gamlir, og teir gjørdu av at flyta alla manningina á 6-mannafarið Páll Fanga, teir vildu rógva saman. Eisini manningin umborð á Lómi, eru ungir menn, sum róðu dreingjaróður í fjør.
Gongurólvur 6-mannafar við monnum vann ódnartøkini, og hetta er menn, sum ikki hava stundir at leggja so nógva orku í rógvingina í summar. Hetta eru alt royndir rógvarar. Vit vanta nógv 6-mannafør í summar.
6-mannaførini við kvinnum eru ikki løtt at spáa um, tí 6-mannafarið Tindur hevði ongan at rógva ímóti í Runavík, tí róði báturin saman við 5-mannaførum við kvinnum. Hvør er so Tindur? Hetta er Sølmundur, sum NSÍ kappróður hevur selt til Gøtu. Kvinnurnar umborð á Tindi hava lánt bátin, meðan tær bíða eftir nýggjum gulum 6-mannafari, sum Sámal Hansen smíðar, og sum skal gerast klárur. Havi frætt, at í summar er Páll Fangi við og kanska eisini Lómur av Argjum, men at Rádni úr Fuglafirði rør ikki summar, havi vit frætt úr Fuglafirði.
5-kvinnum kvinnum vóru bara trý í Runavík. Úrvalsmanningin umborð á Jallinum, sum vann meistaraheitið í fjør var ikki við. Jallurin má metast vera stórfavorittur at vinna meistaraheitið í summar. Jallurin við kvinnum er heilt serlig manning, tí har skulu rógvarar til royndarvenjing, áðrenn tær sleppa umborð. Tosaði við kvinnu, sum hevði verið til royndarvenjing, men hon fekk at vita, at hon hæddin var ikki í lagi. Ja, og klárar tú ikki so og so væl í rógvimaskinuni, verður tú koyrdur av bátinum. Kenni ongan annan bát, har treytirnar eru so strammar.
Ódnartøkini flaggdagin boðaðu frá, at dreingjaróðurin gerst sum altíð eisini spennandi í summar, og serliga nú meistararnir frá í fjør Fípan Fagru nú rógva við Páll Fanga. Jallurin vann í Runavík, men har eru eisini nakrir hvítir bátar, sum veruliga bíta frá sær, og so fáa vit seinni eisini at síggja aðrar dreingjamanningar millum annað úr Suðuroy og Vágum.
Spell, at tað ikki eydnast Róðrarsambandinum at fáa skift dreingirnar í tveir aldurbólkar. Eina dreingj- og unglingadeild eins og í øðrum ítróttagreinum. Líkist ongum at fýra aldursbólkur skulu kappast í somu kapping.
Vit fegnast um, at heili ellivu bátar mannaðir við gentum róðu í Runavík. Hetta boðar frá góðum í summar. Áhugavert, at í finaluni gjørdist Falkur úr Hósvík nummar eitt, Jallurin úr Havn nummar tvey og Blikur av Argjum nummar trý. Tosaði annars við nevndarlim í Froðbiar Sóknar Róðrarfelag, og hann segði mær, at ikki var vist, at Firvaldur við gentum róði í summar. Tær eru so ikki farnar í bátin enn. Firvaldur vann meistaraheitið í fjør, og genturnar hava framvegis aldur at rógva genturóður.
Fýra barnamanningar við dreingjum og tvær við gentum róður í Runavík. Her skal sigast, at líkindini hjá teimum yngstu í flotanum hava verið ring í higartil í vár. Eysturættin hevur ”drillað” kring landið. Men barnamanningar vera uttan iva nógvar í summar. Árið 2017 var met luttøka.
Tá alt hetta er sagt, skulu vit minnast til, at ódnartøkini geva bara ávísar ábendingar. Sjálvur haldi eg, at ódnartøkni eru mennandi fyri rógvararnar og serlig yngru rógvararnar. Spenningurin at fara til ”próvøku”, venja seg við at leggja bátin til startin, ja, og so sjálv upplivingin at fara úr neystinum og út um landið.
Eisini skulu vit minnast til, at nógvar yngri manningar frá í fjør, eru vorðnar ov gamlar í aldurbólkinum, og tí fáa vit nógvar nýggjar vinnarar í summar. Hetta er alt partur í rógvingini. (Vagnur)


text:
Í samband við altjóða Alzheimerdagin, verður skipað fyri ymsum tiltøkum kring landið.
Mánakvøldið 18. september kl 19 verður tiltak í læraraskúlahøllini á Frælsinum. Tá fer Rita Knudsen at hava framløguna “Da Aage forsvandt,” har hon sigur frá um støðuna sum avvarðandi hjá einum, sum er raktur av demens. Ritu og Aage kenna vit frá sendingum á TV2 “Da Aage forsvandt” og “Rita og Aages sidste dans.” Rita og Aage vórðu gift, tá Aage fekk staðfest demens og Rita sigur frá, hvussu tað er at vera avvarðandi hjá einum persóni við demens. Um øll tey torføru valini og avgerðirnar og hvussu hon hevur roynt at klára avbjóðingarnar. Hon er erlig og sigur tingini, sum tey eru. Framløgan varir umleið 2 tímar. Ein lítil steðgur verður við kaffi og smákakum og aftaná er møguleiki at seta Ritu spurningar. Rita hevur eisini útgivið bókina “Da Aage forsvandt,” sum fæst til keyps hetta kvøldið.
Gudstænastur kring alt landið
Alzheimerdagin, hósdagin tann 21. september kl. 14:00, verða gudstænastur í seks kirkjum kring landið:
• Christianskirkjan í Klaksvík – Hanus á Gørðum, prestur
• Glyvra kirkja – Meinhard Bjartalíð, prestur
• Vestmanna kirkja – Marjun Kálvalíð, prestuur
• Vesturkirkjan í Havn – Heri Joensen, prestur
• Sands kirkja – Jákup Reinert Hansen, prestur
• Tvøroyrar kirkja – Jóhan Mortan Mortensen, prestur
Í fjør var skipað fyri gudstænastu Alzheimerdagin í Vesturkirkjuni. Nógv fólk vóru í kirkju og var tað sera hugnaligt og væleydnað.
Í samband við gudstænasturnar verður eisini sangur og tónleikur. Vit vóna at síggja mong av tykkum, sum eru á røktarheimum, sambýlum og dagtilhaldum og annars øll, sum eru rakt av sjúkuni og at vit fáa eina hugnaliga løtu saman Alzheimerdagin.
Øll eru hjartaliga vælkomin til gudstænasturnar.
Onnur tiltøk verða eisini í samband við Alzheimerdagin og Kringvarpið fer at hava sendingar Alzheimervikuna bæði í útvarpið og sjónvarpið.
Vinaliga
Malan Mohr, forkvinna
Alzheimerfelagið


text:
Category Archives: Størv
Starv sum ergoterapeutur til Heimatænatuna hjá VEKS
Vit sóknast eftir einum ágrýtnum, jaligum og hugskotsríkum ergoterapeuti til Heimatænastuna í VEKS. Starvsbrøkur er 0,8
Størv í Heimatænastuni í VEKS
Heilsuhjálpari í starvsbrøki 0,6 Arbeitt verður í skiftandi vaktum gerandisdagar og annað hvørt vikuskifti á Heiminum
Vágs kommuna søkir reingerðarfólk
Fakligur stjóri til Gigni
Microsoft Dynamics NAV Virkisráðgevi
Ert tú Microsoft Dynamics NAV virkisráðgevi ella hevur tú arbeitt á búskapardeild, við hollum kunnleika
Auto søkir stjóra
Yvirskipað sæð fremur stjórin arbeiðsuppgávur skilgreinaðar av nevnd felagsins. Ynski hjá P/F Auto er, at stjórin
Laborantar til Patologisku Kanningarstovuna
Eru tit laborantarnir vit leita eftir? Vit søkja eftir tveimum laborantum til spennandi og avbjóðandi starv
Maskinmeistari til Vágsverkið
SEV sóknast eftir maskinmeistara til elverkini í Suðuroy, har tilsamans níggju maskinmeistarar eru í starvi
Húsavørður til Sandoyar Skúlasamband
Sandoyar Skúlasamband søkir eftir húsavørði at byrja beinanvegin. Ábyrgdarøki: Húsavarðastarvi er eitt fulltíðarstarv. Húsavørðurin hevur ábyrgdina av
Bilførari til Faroe Ship í Suðuroy
Dagrøktarleiðari- Endurlýsing
Søkt verður eftir dagrøktarleiðara til dagrøktarskipanina í Porkeri, at arbeiða hálva tíð. Arbeiðsuppgávur: Vit sóknast eftir einum
Undirvísarar til heilsuútbúgvingar á Heilsuskúla Føroya
Søkt verður eftir tímaløntum undirvísarum til almennar lærugreinar: Heilsuhjálparaútbúgvingin: Fólkaskúlalærarar til føroyskt og enskt á E-støði, at
Vágs kommuna søkir reingerðarfólk
Sjúkrarøktarfrøðingur til pínuklinikkina á Suðuroyar Sjúkrahúsi
Endurlýsing: Tekniskur leiðari til Tvøroyrar Kommunu
Gravari til Tvøroyrar Kommunu
Tvøroyrar kommuna søkir eftir einum gravara til eitt týðandi og ábyrgdarfult fulltíðarstarv. Arbeiðið fevnir um: Ábyrgd og
Fysioterapeutar til Roðan
ROÐIN ØKISTÆNASTAN SØKIR EFTIR 2 FYSIOTERAPEUTUM Í Roðanum økistænastuni er málið at eldri borgarar í Runavíkar,-
Reingerðarfólk
Fysioterapeutur og Ergoterapeutur til Heimatænastuna í VEKS
Vit sóknast eftir 2 ágrýtnum, jaligum og hugskotsríkum starvsfólkum til virksemi okkara. Størvini eru: Fysioterapeutur, starvsbrøk 0,8. Arbeiðsstaður


text:
Hesi síðstu árini hevur áhugin fyri gomlu bygdarstevnunum verið dalandi, ivaleyst fyrst og fremst grundað á mongu stóru festivalarnar og tónleikatiltøkini, ið hava verið kring landið. Ì støðum hevur enntá verið tosað um at niðurleggja onkra stevnu, men soleiðis er avgjørt ikki í Runavík. Har stevnan fyri hvørt ár víðkar um sítt virksemi.
Tónleikur sum ofta plagar at eykenna summartiltøkini kring landið kemur eisini at seta sín dám á Eystanstevnu í ár við fleiri av teimum bestu føroysku tónleikarum.
Skráin kemur millum annað fevna um karnival, báta treff, nógvan ítrótt, tónleik, hugna og samveru, midnáttarsangi o.ø.
og fara Runavíksjingar at bjóða avbygdafolkið møguleika at vitja vinir og kenningar á Skálafjørðinum tá okkurt hendir á økinum.
Gestablídni er í hásæti.


text:
Leygarkvøldið varð Dagbókin hjá Leporello framførd á Tjóðpallinum í Havn. Nýtýdda verkið byggir á eina nýtulking av Don Giovanni, Don Juan, hjá Mozart frá 1787.
220 ár seinni skrivaði týski Fabian Dobler, sum í hesum døgum eisini er kapellmeistari í Havn, Leporellos Tagebücher. Uppaftur 10 ár seinni er føroyska týðingin veruleiki. Nú syngur yvirstættin italskt og hini føroyskt. Ein spennandi snaring.
Hetta er intimteatur í hálvanannan tíma í skapi av kamaroperu við seks tónleikarum, seks sjónleikarum og seks mansrøddum. Tveir útlendingar, áðurnevndi týskari Fabian Dobler og amerikanarin Douglas Yates, hava verið sangvenjarar, saman við Ernst Sondum Dalsgarð.
Søgugongdin er samanskrivað og broytt til hetta høvið. Í hølunum á stjóranum, sum forførarin Don Giovanni verður róptur, gongur reiðiligi tænarin Leporello, ið førir dagbók, og á føroyskum leiðir okkum gjøgnum hendingarnar.
- Hann er sum ein trúfastur hundur, ið meir enn so tekur sær okkurt beinið frá stjóranum, sigur Herfinnur Árnafjall, ið er høvuðsleikari sum Leporello. Hann er ættaður úr Gásadali, upplýsti hann, tá eg tók myndina á veitslu í Reinsarínum eftir frumsýningina. Ein fantastisk rødd, um hann so stendur, rennur, situr, ella liggur niðri.
Og so eru tað filmisku inn- og útgangsupptøkurnar hjá Jónfinni Stenberg, sum geva eitt føroyskt huglag, heilt frá tí komiska at skreiða í kava oman eina brekku, til at møta Kharon, tað er Ernst, í marru á fjørðinum. Einfalda og ótilgjørda pallmyndin hjá Beintu á Steig ger eisini eitt spennandi og samvirkið innlit í rúm nummar tvey aftanfyri pallin.
- Hetta er ein eggjandi samtíðaropera um sex, sorg, sakn og samvitsku, sigur Annfinnur Heinesen, leikstjóri, ið bjóðaði til Mozartveitslu í Reinsarínum eftir frumsýningina. Her sæst hann saman við Biritu, ið akkurát hevur lagt grímuna.
Birita Adela Davidsen, sum hevur lært til operasangara hjá amerikanska Douglas Yates í Nürnberg í Týsklandi, hevur saman við Annfinni stovnað Opera.fo, sum nú er fyrstu ferð á palli.
- Tað eru fleiri við mær, ið fáast við opera uttanlands, ið eisini vilja brúka sínar førleikar heima. Tí er Opera.fo sett á stovn, sigur Birita. Fyri fyrstu ferð hoyri eg hina Biritu, Biritu Poulsen, og eg eri púra paff. Leikstjórin er eisini komin sera væl frá at fáa tær báðar at snerkja og leggja andlitið í spennandi rukkur. Paula Danielsen, ið er Zerlina, stendur rein og skær bæði í rødd og útsjónd. Og so er tað hin sjónliga blindi Douglas Yates, ið er all over the place sum Don Giovanni. Her eru røddirnar í hásæti. Jóhannes Andreasen hevur verið repititør.
Tónleikasjónleikari er heitið tey seta á seg sjálvi.
- Ítøkiliga vilja vit fegin verða við til at menna føroyska yrkisleiklist til eisini at fata um klassiskan tóneikasjónleik, sigur Annfinnur.
Studentaskúlalærarin, Kári Davidsen, sum vit eisini kenna frá stóru týsku orðabókini, sigur, at hann játtaði beinanvegin, tá Birita í fjør vár spurdi um hann kundi týða.
- Tí so fekk eg roynt meg á økinum sum pensjonistur og fekk kannað, um orðini í operuni vóru við í týsk-føroysku orðabókini, sigur Kári, ið minnist at týðingin gekk sum eftir ánni. - Men teksturin skuldi jú eisini hava rím og ørindislag, og her var samstarvið við Hans Paula Tórgarð gott, tí hann er serkønur í tónleiki.
- Sum listagrein í Føroyum eru vit vís í, at hetta slagið av klassikum tónleikasjónleiki fer at fáa góða undirtøku, tí opera hevur alt: góðar søgur, stórar kenslur, og, ikki at forgloyma, fantastiska vakran tónleik og sang, siga tey bæði, Birita og Annfinnur.
Hetta var ein kompakt og intim kamaropera á Tjóðpallinum, mitt í livandi høvuðsstaðnum. Ikki minni spennandi eru orðini frá Jenny C. Petersen í flottu og upplýsandi skránni:
- Hesaferð fegnast vit um at kunna bjóða vælkomin á Meiaríið og gleðast um, at um ikki so langa tíð kunnu vit í felag bjóða tykkum í betri hølir á nýggja Tjóðleikhúsinum!
Havnin er gleðilig, nú enn ein páskablóma er farin at spretta - opera.fo. Til lukku og góðar páskir!


text:
Nansý Sunadóttir var ein av teimum, ið brádliga broytti meining og byrjaði aftur í skúla, eftir at hava lokið prógv í Studentaskúlanum í Hoydølum. Hennara ætlanir vóru at njóta summarferiuna og at fegnast um nýfingnu húgvuna.
- Eg havi altíð elskað føroyskt, eg hevði fantastiska dugnaligar lærarar í føroyskum, bæði í fólkaskúlanum og á miðnámsskúlanum, og eldri eg bleiv, meira byrjaði eg at spæla mær við tankan um at arbeiða við føroyskum máli og bókmentum. Hóast eg hugsaði um at arbeiða við føroyskum máli ella bókmentum, visti eg, at eg hevði ikki hug at undirvísa, og so visti eg ikki heilt, hvat annað eg kundi brúka føroyskt til. Og harafturat gekk eg á evnafrøðileiðini í Hoydølum, so málsligi vegurin var ikki akkurát tann, eg ímyndaði mær at fara.
Tó broyttist hennara ætlanir, tá hon sá, at nøkur pláss enn vóru eftir á Føroyamálsdeildini á Setrinum.
- Tá so summarið var við at enda, sá eg eina lýsing frá Setrinum um, at tað vóru tøk pláss á ymsum deildum. Eg opnaði leinkið og sá, at tað vóru tøk pláss á Føroyamálsdeildini, og eg ivaðist ikki leingi, áðrenn eg skrivaði umsóknina og sendi hana. Nakrir dagar eftir fekk eg teldupost um, at eg var sloppin inn. So faktiskt fór eg ikki á Setrið, tí eg hevði ætlað tað í langa tíð, men tí eg sá eina lýsing og ein møguleika, um at sleppa at royna ein tanka, eg leingi hevði havt.
Eftir at hon var sloppin inn á Setrið, gjørdist tað greitt fyri henni, at hetta var hennara rætta leið, og at hon veruliga treivst á Setrinum.
- Tað eru nógv góð ting við Setrinum. Eitt er, at vit ikki eru so nógv í flokkinum, vit eru eini 20 studentar, so øll kennast. Eisini er deildin lítil, so gott samband er millum lærarar og studentar. Eitt annað er, at tað er so heimligt, í hvussu er á Føroyamálsdeildini.
Nansý leggur dent á, at fleiri skulu søkja inn á Setrið, tí tað hevur hóast alt nógvar útbúgvingar at bjóða Føroya fólki. Flokkarnir á Setrinum eru ikki serliga stórir, og tí er tað lættari at rætta fingurin upp og svara spurningunum, heldur Nansý. Eisini leggur hon afturat, at ein stórur fyrimunur er, at lærararnir og næmingarnir tosa allir føroyskt, so tað er lætt at samskifta.
- Tað er í Føroyum, so mann kann verða búgvandi hjá foreldrunum, um mann vil tað. Eisini um tú býrt har suðuri, so møta vit klokkan 10 á Føroyamálsdeildini, so tað ber til at búgva heima og lesa á Føroyamálsdeildini.
Les meira um Setrið her.


text:
Visti tú?
Sambært kanning hjá IKEA halda danir, at sosialu karmarnir hava størstan týdning fyri eitt gott arbeiðslív.
59 % siga, at góð viðurskifti millum starvsfelagarnar hevur alstóran týdning fyri arbeiðsgleðina.
41 % siga eisini, at tónin millum starvsfólkini hevur alstóran týdning.
Góði starvsfelagin
Góðir starvsfelagar hava álit á og virða hvønn annan.
Góðir starvsfelagar síggja heldur styrkir enn veikleikar hjá hvørjum øðrum.
Góðir starvsfelagar geva pláss fyri ymiskleika og læra av hvørjum øðrum.
Góðir starvsfelagar vísa ábyrgd og trúfesti móti hvørjum øðrum.
Góðir starvsfelagar bera ikki negativan slatur.
Góðir starvsfelagar fara til rætta viðkomandi við ónøgdsemi.
Góðir starvsfelagar lætta um gerandisdagin hjá hvørjum øðrum við skemti og einum løttum, óhátíðarligum tóna.
Vit eru saman við starvsfeløgum okkara meginpartin av ljósu tímunum á degnum. Tí skulu vit hava tað gott saman á arbeiðsplássinum.
Eitt ótal av kanningum snúgva seg um júst hetta: Hvat er ein góður starvsfelagi?
Øll taka undir við, at ein siðiligur tóni er sera umráðandi fyri trivnaðin á arbeiðsplássinum. Og at trivnaðurin er eitt hitt týdningarmesta í øllum arbeiðslívinum.
Tilsamans umboða vit nevniliga øll somul sálarliga arbeiðsumhvørvið hjá hvørjum øðrum!
Men hevur tú hugsað um, hvat skal til, fyri at júst tú verður tann, sum hini starvsfólkini helst vilja møta framman fyri kaffimaskinuni?
Tá leiðslur og starvsfólk verða spurd, hvat eyðkennir tað góða starvsfólkið, kunnu vit savna svarini í trimum: Ábyrgdarkensla, loyalitetur og initiativ.
Tú kanstspyrja teg sjálvn/n?
- Vísi eg mína ónøgd við arbeiðsplássið úti millum fólk ella hjá rætta viðkomandi á arbeiðsplássinum?
- Vísi eg mítt nøgdsemi og viðurkenni eg mínar starvsfelagar, tá teir hava uppiborið tað?
- Eri eg gávumild/ur við at geva starvsfeløgum góð ráð og vitan, sum eg siti inni við?
Góður starvsfelagsandi gagnar ikki einans trivnaðinum á arbeiðsplássinum. Hann er eisini avgerandi fyri, um arbeiðsplássið virkar og fær tikið av teimum avbjóðingum, sum stinga seg upp á tí marknaði, sum virkað verður á.
Ein sjúk starvsfólkamentan er eyðkend av illtrúgv og “vit-móti-hinum” hugburði. Her verður orkan og tilfeingið brúkt til at leita eftir syndabukkum, í staðin fyri at fokusera upp á tað uppbyggjandi.
Fá gott samband við tínar starvsfelagar:
1. Lær teir at kenna. Vís áhuga fyri teirra lívi, børnum, frítíðarítrivum o.s.fr.
2. Brúka tíð upp á tínar starvsfelagar. Gott samstarv krevur, at tú av fullum huga gevur teg til felagsskapin og ikki byrgir teg inni.
3. Fylkist um tað positiva. Eingin fær nakað burtur úr at vera við í einum grenjibólki.
.


text:
Agnar Frederiksen
07.02.2018 - 15:16
Ítróttur > Ítróttur > Hondbóltur
Komandi dagarnar standa finaluplássini uppá spæl í Faxe Kondi kappingini. Sunnukvøldið verður greitt hvørji lið hittast í finalunum hjá kvinnum og monnum.
Hjá kvinnum eru báðar tær fyrru hálvfinalurnar á skránni í kvøld. Hjá monnum spæla H71 og Neistin, meðan klassikarin millum Kyndil og VÍF verður í annakvøld. Tað eru liðini, ið vunnu sín bólk, ið hava útivølli fyrst.
Hjá kvinnunum hava Kyndil og VÍF ein greiðan favorittleiklut, meðan tað tykist meira opið í hálvfinalunum hjá monnum. Í kvøld hava kvinnurnar úr Vetmanna tó eina trupla uppgávu í Vági, har VB kann tryggja sær eitt gott útgangsstøði undan seinna dystinum. Kvinnurnar hjá H71 spæla eina søguligu hálvfinalu í kvøld, eftir at hava tryggjað sær víðari luttøku sum nummar tvey í sínum bólki. Eftir hálvfinaluna millum H71 og Kyndil, tekur nummar tvey í FTZ-deildini ímóti oddaliðnum í Hoyvík.
Mikudagur 7. feb. kl. 18.30 H71 – Kyndil
Mikudagur 7. feb. kl. 20.00 H71 – Neistin
Mikudagur 7. feb. kl. 20.00 VB – VÍF
Hósdagur 8. feb. kl. 20.00 Kyndil – VÍF


text:
Stuðulspolitikkur
Nema vil vera við at stuðla átøkum, ið skapa trivnað og eru nýskapandi og mennandi fyri lokalumhvørvið.
Grundvirðini hjá Nema eru áræði, opinleiki, førleiki og passión, og við hesum virðum vilja vit finna bestu loysnina saman við tykkum. Tí vit samstarva støðugt við veitarar og kundar um loysnir til teirra tørv, og henda samstarvsvilja vilja vit eisini vísa persónum og feløgum, ið gera eitt gott arbeiði.
Nema fær nógvar umsóknir um stuðul, og fyri at tryggja rætta viðgerð, er best at søkja í góðari tíð. Vit fáa ikki játtað øllum umsóknum, og vit skila okkum rætt til ikki at grundgeva fyri, hvagar vit lata stuðul.
Tá ið tit søkja, skulu tit lýsa endamálið við tykkara aktiviteti, og hvørjum Nema skal stuðla við. Vit viðgera umsóknir fýra ferðir um árið. Í januar, apríl, juli og oktober.
Send okkum tína stuðulsumsókn á nema@nema.fo


text:
Nýtt
Nýtt model av vogni
23. Jun 2011
Vit hava í Juni 2011 fingið hetta nýggja modelli av vogni á goymslu. Viðfestisvognur úr stál, Høgar síður 60cm Lastamát útv. á kassa: L: 205...
les meir
Honda sláimaskina
08. Jun 2008
Robust sláimaskina sum er brúkaravinarlig og sjálvkoyrandi. Kraftigan 4,4hk GCV 160. Klippur 52cm og møguleika fyri at stilla 6 hæddir. Sterkt stálchassis og posa til...
les meir
Honda 700CCM
08. Jun 2008
1 cylindra vatnkøldur 4 takt motorur. 686ccm, 221kg og ketutrek til bakhjólstrekk.
les meir
Trygdarrekkverk frá Hunnebeck
20. Feb 2008
Hunnebeck hevur framúrskarandi trygdarrekkverk og Protecto stólpar. Vit hava levera hetta til nýggja skúlan í Hoyvík og til íbúðarbygningar undir Gráðasteini. ...


text:
Dagtilhald
Dagtilhaldið í Gøtubrá
Dagtilhaldið Gøtubrá heldur til í kjallarinum á eldrasambýlinum í Norðragøtu, og er opið týsdag og hósdag kl. 15-18.
Á skránni er drekkamuður, fimleikur, kortspæl, perluseyming, sangur, upplestur o.m.a.
Renniband, kondisúkla og rógvimaskina eru eisini til taks.
Skipað verður javnan fyri tiltøkum av ymiskum slagi, so sum Kyndilsmessuhaldi, tunnusláing, útferðum og jólahaldi.
Bussamband er til og frá dagtilhaldinum.
Allir pensjónistar í Eysturkommunu og Fuglafjarðar kommunu eru hjartaliga vælkomnir.
Dagtilhaldið í Lonini (Fuglafjørður)
Dagtilhaldið í Lonini er opið mánadag, týsdag og mikudag frá kl. 15-18.
Á skránni er:
- Mánadag: Kortspæl, binding og telda
- Týsdag: Telda, binding og ítriv
- Mikudag: Kortspæl og binding
Samband fæst við dagtilhaldið á telefon nr. 23 80 95
Allir pensjónistar í Eysturkommunu og Fuglafjarðar kommunu eru hjartaliga vælkomnir.


text:
- Tíðindi, mentan og ítróttur
Finna ikki orsøkina til eldin
Hildur Hentze, leiðari á Kanningardeildini hjá politinum, sigur, at tað er staðfest, at eldurin byrjaði inni, og stongt var allastaðni.
Um eldurin er komin av skammlopi ella av einum brenniovni, sum var á virkinum, ber tó ikki til at siga.
Heldur ikki ber til at staðfesta, hví eldur kom í eini sethús í Klaksvík um kvøldið 9.apríl.
Men streymurin var ikki orsøkin, sigur Hildur Hentze.
Eldurin er kyknaður í einari sofu, men hví hann er kyknaður har, hevur politiið ikki kunnað staðfest.
Sí eisini


text:
Tríggjar verkstovur vera á fyrsta Listaskúlin á ferð, sum verður í Eysturkommunu. Ein av teimum er ein høvundaverkstova undir leiðslu av Rakel Helmsdal, rithøvunda v.m. Um verkstovuna sigur hon:
Vit ræðast ræðusøgur og vit elska tær. Frá vit vóru børn dámdi okkum at vera rødd undir tryggum umstøðum, at skelva av ræðslu væl vitandi um, at tað vit lósu/hoyrdu/sóu bara var ein søga.
At siga frá spøkilsissøgum í myrkri bara við stearinljósi, at nísta, tá onkur nam við teg ella ein hurð fór upp. Vit verða drigin at tí ræðandi og tað er stuttligt at finna uppá.
Júst tað fara vit at gera á hesi verkstovuni. Vit fara at leita eftir tí, sum vit ræðast mest og síðani pilka sundur og seta saman, benda og toyggja eina góða søgu burturúr. Vit fara at ræða hvønn annan undir tryggu umstøðunum í skúlanum við Gøtugjógv. Eitt vikuskiftið við hugna og óhugna, sum vit seint fara at gloyma.
Verkstovan er fyri bæði leik og lærd. Tey, sum eru von at skriva, fáa eitt skump og ein nýggjan vinkul og tey, sum júst eru byrja, fáa hjálp at seta ferð á og leypa upp frá. Verkstovan vendir sær til tey, sum fegin vilja skriva søgur, sum fáa hárini til at reisa seg
Vart tú á persónmenningarverkstovuni hjá Listaskúlanum í heyst, er hetta eitt frálíkt høvi til framhald, men tað er ikki neyðugt, fyri at vera við.
Hvussu gert tú fiktivar persónar so livandi, at tú heldur, at tú hevur hitt tey fyrr?
Persónarnir í søgum okkara eru eygu lesarans. Tú, sum skrivar, skalt vita, hvussu og hvat hesi eyguni síggja.
Á skeiðnum arbeiða vit við at menna persónarnar í søguni, fáa innlit í, hvussu vit koma longur inn í teir fiktivu persónarnar og gera teir veruligar.
Vit læra tey at kenna, so vit vita, hvussu tey uppliva hesa søguna, sum vit hava rent tey inn í. Vit læra okkum at elska tey sum okkara bestu vinir, og kortini at vera ónd við okkara kreatiónir, at taka lívið av teimum um neyðugt og geva teirra uppgávur til onnur. Vit fara gjøgnum allar verðsins ræðuleikar saman við teimum, uppliva tað, tey uppliva við okkara egnu kenslum.
Arbeiðsháttur:
Vit arbeiða bæði hvør sær og í bólkum. Eisini fáa vit vitjan av einum sálarfrøðingi.
Skrá 30. okt. – 1. november 2015
Fríggjakvøld:
Hvussu nógv toli eg av? Hvørji eru míni loyndarmál?
kl. 17 Presentatión og framløga um týdningin av at hava góðar persónslýsingar
kl. 19.30 Nátturi
kl. 20 – 21.30 Skriviupphiting + byrjandi útgreingin av persónunum í søgunum hjá luttakarunum
Leygardagur:
kl. 9 Framhaldandi arbeiði við persónunum
kl. 10 Bólkarbeiði um persónar
kl. 12 Døgurðasteðgur
kl. 13 Skriving í bólkum
kl. 16-18 Upplestur og prát
kl. 19 Kvøldseta við gestaframløgu
Tíð: 30. okt. – 1. november 2015 (21 frálærutímar)
Stað: Studentaskúlin í Hoydølum
Kostnaður: 1610 kr (fyri undirvísing í , høli, drekkamun og serfrøðingavitjan). Hetta er eitt byrjanartilboð, sum bara er galdandi fyri skeið hjá Listaskúlanum heystið 15.
Málbólkur: Verkstovan er bæði fyri leik og lærd. Tey, sum eru von at skriva, fáa eitt skump og ein nýggjan vinkul og tey, sum júst eru byrja, fáa hjálp at seta ferð á og leypa upp frá. Skeiði vendir sær til tey, sum fegin vilja skriva søgur, har lesarin kennir seg hava uppliva søgugongdina sjálvur og hava hitt persónarnar.
Krøv til luttakarar: Hvør luttakari skal hava ein tekst við, har minst 2 persónar eru í. Tað nýtist ikki vera ein liðug søga, bara ein góð byrjan.


text:
Bygdafeløgini
Tað eru tvey bygdafeløg á oynni, eitt í Haraldssundi og eitt í Kunoy. Bygdafeløgini eru sera virkin. Tey skipa fyri ymiskum tiltøkum fyri fólkinum á oynni og almenninginum. Húnini eru útgjørd við øllum hentleikum. Møguleiki er at leiga húsini, til veitslir, fundir, gisting o.a. við at seta seg í sambandi við bygdafeløgini:
- Bygdafelagið Ljósið, Bakkavegur 1, 785 Haraldssund tlf.: +298 227031
- Bygdafelagið Vesturskin, Kunoyargøta 7, 780 Kunoy tlf.: +298 228300
KALENDARI
SAMBAND
Kunoyar kommuna
Kunoyargøta 7
780 Kunoy
Tel. +298 21 68 14
Skrivstovan
Kunoyargøta 7
780 Kunoy
Opið er:
Mánadagin frá 9:00 til 11:00


text:
Síðani Tvøroyrar Kommuna yvirtók ábyrgdina av øllum drekkivatninum í 2007, hevur verið arbeitt fram í móti at skaffa øll í kommununi reinsað vatn. Ein stórur partur av arbeiðnum hevur verið íbinding, umvæling og nýgerð av leiðingskervinum hjá gomlu privatu vatnfeløgunum. Tey síðstu 4 árini eru tilsamans 4-5 km av høvuðsleiðingi lagdir.
Har hava verið stórar væntaðar og óvæntaðar avbjóðingar, og tískil hevur arbeiðið ikki gingið so skjótt, sum ynskiligt var. Í summar var avbjóðingin, at nýggjur stórbrúkari kom á havnarlagnum, samstundis sum brek vóru á gomlum innleggingunum.
Tó eru hent fleiri frambrot, sum longu nú byrja at kunna merkjast.
Fyri at fáa reint vatn til øll í Froðba hevur kommunan sett upp kraftmikla pumpu, ið pumpar reinsað vatn niðan í Støðlabrunnin. Umfattandi umleggingar og umvælingar á havnarøkinum fáa eisini ávirkan á vatntveitingina á Sevmýri og í Froðba. Harafturat manglar lítið í, at løgd er nýggj høvuðsvatnleiðing úr reinsiverkinum á Rananum og beinleiðis út til Tvøroyrar.
Nýggj leiðing er løgd vestur til ”í Lambabyrgi”, og er klár til íbindingar. Byrjað er uppá vatnleiðing frá SEV-verkinum inn ímóti plantasjuni í Trongisvági.
Vatngóðskan er betrað í Øravík við uppsetan av nýggjum vatnbrunnum, og nýggj leiðing er eisini løgd millum Øravíkarlíð og Øravík.
Í komandi tíðini hevur kommunan fleiri arbeiðspunktir fyri at betra um veitingar- og góðskutrygdina í drekkivatnskipanini.
Í teimum økjum, sum nú fáa reinsað vatn á Sevmýri og um stutta tíð í Froðba, kunnu vera einstøk hús, sum framvegis hava trupulleikar við vatninum. Orsøkirnar kunnu vera ymiskar, td. at tey onkursvegna framvegis heilt ella lutvíst eru bundin í einari vatntøku frá gomlu vatnfeløgunum, ella at tey hava gomul rør. Í summum førum kann húsaeigarin sjálvur loysa trupulleikan, meðan hann til aðrar tíðir bert kann loysast í samstarvi við kommununa.
Ein opin brunnur er enn tengdur at skipanini sum eykagoymsla, og hann skal hava lok. Undir vanligum góðum umstøðum hevur tað onga avleiðing, men tá vatntrot er, kunnu húsahald á Ovara veg og á Tippinum og líka út til Froðbiar fáa vatn, sum hevur verið ígjøgnum ein opnan brunn. Tískil er tað tá framvegis ráðiligt at kóka vatnið.
Harafturat skal rávatnið takast og verjast betur, t.v.s. at betra um umstøðurnar, har sum kelduvatn og áarvatn verður tikið til drekkivatn, og at vatnleidingar, sum liggja omaná vøllinum, skulu gravast niður.
Við framtíðini í huga skal vatngoymslan á Rananum økjast, eins og framleiðsluførið á reinsiverkinum helst eisini skal økjast, tó at tað í løtuni er nøktandi sjálvt við økta virkseminum á havnarlagnum.
Við hjálp frá góðum tólum og vaknum borgarum, er tað eydnast at finna nógvir lekar, og sostatt er nýtslan av drekkivatni í dag hin sama á Tvøroyri, sum áðrenn stóra pelagiska virkið byrjaði. Enn er tó framvegis lekar, sum ikki eru funnir, og kemur fólk fram á leka, kann boðast frá til havnaskrivstovuna á tlf. 371055. Drekkivatnið er okkara felags ogn, sum vit øll kunnu vera við til at verja og varðveita.


text:
Tølini fyri løntakarar í november mánaða eru nú tøk í Hagtalsgrunninum, útgreinaði á kyn, vinnugrein og bústaðarøki.
Í november í fjør vóru løntakararnir 26.358 í tali.
Trendurin í november, ið tekur hædd fyri árstíðaravvikum og øðrum óreglusemi í lønargjaldingunum, er 26.395, og tað er met. Vøksturin í løntakaratalinum hevur verið avtakandi síðani árskiftið 2016/2017.
(trýst á myndina, so gerst hon størri)
Sí fleiri tøl í hagtalsgrunninum.
Stutt um trendin
Við trendtølunum faá vit eina róligari mynd, ið ger tað lættari at síggja ta undirliggjandi langtíðargongdina í løntakarunum.
Trendtøl eru eins og árstíðarjavnað tøl reinsað fyri árstíðaravvik, sum t.d. afturvendandi sveiggj í virkseminum millum vár og summar, heyst og vetur. Hetta merkir, at til ber at hyggja eftir gongdini mánað fyri mánað, uttan at samanberingin verður órógvað av regluligum sveiggjum millum árstíðirnar. Í trendtølunum er harumframt lagt upp fyri øðrum óreglusemi í mánaðarligu tølunum, eitt nú stórum falli ella øking í løntakaratalinum ávísum mánaða.


text:
Føroyskt tilfar til børn og ung
Vit skulu raðfesta meira føroyskt tilfar til børn og ung. Nógv verður týtt til føroyskt. Men vit kalla okkum føroyingar, og vit hava eina føroyska mentan. Hesa mentanina skulu vit síggja aftur í teimum bókum og øðrum tilfari, sum børn og ung brúka.
Skulu vit skapa nýggja mentan, skulu vit byrja, tá ið børnini eru smá. Tí skulu vit raðfesta føroyskt framleitt tilfar til børn og ung.
Tað er brúk fyri spennandi tilfari, sum svarar til áhuga og førleikar hjá børnunum. Umframt bøkur finnast nógvir ymiskir spennandi og stuttligir hættir at læra. Millum annað fangar filmur børnini, og tað riggar í undirvísing. Eisini spøl á føroyskum máli og um føroyskt er spennandi háttur hjá børnunum at læra bæði eitt og annað.
Vit skulu skapa okkara egna tilfar við tí mentanini, sum vit hava í okkara samfelag. Hetta kann eisini gerast nýggjur vinnuvegur og skapa arbeiðspláss. Hetta krevur, at vit hugsa meira um, hvat tað er, sum skal lærast.
Vit skulu seta okkum spurningin, hvussu vit vilja hava okkara samfelag og mentan at verða, hvat er gott og týdningarmikið at læra, hvat er áhugavert fyri børnini. Og síðani gera vit tilfar, sum svarar til tað. Framsókn hevur raðfest pening til føroyskt framleitt tilfar til børn og ung.
Birita Arge
Valevni fyri Framsókn


text:
Árni Gregersen, ting.fo 12.01.2018 (14:28)
Kristin úr samgonguni
Kristin Michelsen, borgarstjóri á Tvøroyri og umboð Javnaðarfloksins á tingi hevur í dag boðað løgmanni frá, at hann ikki longur er partur av sitandi samgongu í Løgtinginum.
Tað skrivar R7.
Kristin Michelsen sigur, at hendan støðan stendur við, so leingi Javnaðarumboðini í Tvøroyrar býráð ikki vilja samstarva við seg, Suðuroyartingmaður sigur, at hann fer atkvøða mál fyri mál í tinginum.
In.fo fylgir málinum. Meira um hetta seinni
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Kanningar vísa, at millimetur-bylgjur (5G), sum amerikanska verjumálaráði brúkar at temja mannamúgvur við, hava neiliga ávirkan á húðina og eyguni hjá fólki.
Ísraelsk kanningarúrslit frá altjóða ráðstevnu vísa, at elektromagnetisku frekvensirnir, sum verða brúktir í nýggjasta fartelefon netverkinum, nevnt 5G, eisini verða brúktir til temjing av mannamúgvum.
Núverandi kanningar staðfesta, at hesar bylgjur samskifta beinleiðis við húðina á fólki, og serstakliga við sveittkertlarnar.
Dr. Ben-Ishai frá Alisfrøðideildini á Hebrew University í Ísrael, lýsti fyri kortum, hvussu sveittkertla-rásirnar hjá fólki, uppføra seg sum eina røð av skrúvuskapaðum antennum, tá tær verða geislaðar við hesum bylgjum. Vísindafólkini ráddu til, at fólkaheilsugransking, má verða gjørd, áðrenn 5G tøknin verður tikin í brúk, so almenningurin og umhvørvið verður vart.
“Um tú ert ein av teimum nógvu fólkunum, sum vil hava skjótari download av filmum, spølum og virtuellum ónæriligheitum, er núverandi loysn, um tú ikki hevur nakað ímóti, at tín kroppur er við í eini risastórum eksperimenti. Í hesi løtu, eru íbúgvarnir í Washington DC økinum – líka sum teir í 100 kinesiskum býum – við í einum stórum eksperimentellum millimeturbýlgju-netverki, sum teir ikki havað játtað at verið við í – og alt er goldið av amerikanska skattgjaldanum,” staðfesti Dr. Devra Davies, formaður í Environmental Health Trust.
Davies skeyt upp, at Trump administratiónin, átti at fáa til vega fígging til gransking og útbúgving, við at seta í verk eitt gjald á 2 cent um mánaðin, á øll tráðleys tól, á tólframleiðarnar og á netverks veitararnar. ”Útbúgving og gransking í bio-elektromagnetismu, herundir eftirmeting av nýggjari tøkni, er avgerandi, áðrenn tøknin verður tikið í brúk kring heimin. Hetta arbeiði vísir, at somu partar av húðini á fólki, sum gera tað møguligt hjá okkum at sveitta, eisini reagera uppá 5G geisling, nógv líkt eini antennu, sum tekur ímóti signalum. Áðrenn vit undirdíkja okkum skjálvi, okkara børn og umhvørvi við hesari geisling, hava vit brúk fyri, at møgulig neilig heilsuárin verða eftirmett.”
Vísindaligar kanningar frá Dielectric Spectroscopy Laboratory of the Department of Applied Physics, Hebrew University í Jerusalem, leidd av Dr. Yuri Feldman, benda á, at millimetur og submillimetur bylgjur, kunnu serliga verða upptikin í húðini. Talið av sveittkertlum í húðini á fólki, liggur millum tvær og fýra milliónir. Granskararnir vístu til hesa lívfrøðiligu ávirkan, sum vóru gjørdar (peer research) av øðrum londum og mettu, at hendan mekanisman er væl prógvað.
Nútíðar fartelefon og Wi-Fi netverk, virka við mikrobylgjum, sum er eitt slag av elektromagnetisari geisling, sum brúkar frekvensir upp til 6 gigahertz (GHz) at flyta talu og data. 5G tøknin krevur, at opnað verður fyri einari nýggjari røð av rásum omanfyri 6 GHz upp til 100 GHz og omanfyri, at loyva ultrahøgum mongdum av data.
“Flest fólk eru ikki vitandi um, at hesar bylgjur pulsera fleiri milliardir ferð um sekundi. 75 GHz er í verðuleikanum 75.000.000.000 pulsar um sekundi,” staðfesti Davies um hesar frekvensir, sum beinaveg treingja inn í húðina.
Í fleiri ár hava amerikanskir, russiskir og kinesiskir verjumynduleikar ment elekrtomagnetisk vápn, sum volda ótespiliga brennandi kenslu í húðini og soleðis kunnu temja stórar mannamúgvur, eisini róptar Active Denial Systems.
Amerikanski herurin granskar í mikrobylgjum
Dr. Paul Ben-Ishai vísti til gransking, gjørd av amerikanska herinum, sum skuldi finna útav, hví fólk runnu avstað, tá geislinin rakti tey. “Ert so óheppin at standa har, geislinin rakar teg, vilt tú kenna tað, sum at eldur er í kroppinum.” Amerikanska verjumálaráðið greiðir frá: “Kenslan fjarðar, tá málið (the target) førkar seg burtur úr geislingini. Mikrobylgjan elvir til eina brádliga refleksrørslu, so at tú skundar tær undan geislingini.”
Ráðstevnan á ísraelska Institute for Advanced Studies á Hebrew University (IIAS) var samskipað í samstarvi við U.S. National Institute of Environmental Health Sciences (NIEHS) og Environmental Health Trust (EHT).
Verizon hevur júst almannakunngjørt, at 5G netverk fara at verða royndarkoyrd í 11 amerikanskum býum. 5G netverk krevja uppsetan av túsundtals antennum í hvørjum býi, tí millimeturbylgjur hava ikki lætt at ferðast ígjøgnum bygningar og aðrar forðingar. Ætlaðar uppsetingar hava elvt til mótmæli frá almenninginum, tí húsaeigarar vilja ikki hava antennurnar settar upp í havanum ella tætt við skúlar.
5G og húðsjúkur
Fleiri granskarar høvdu á máli, at núverandi reglar eru ikki nøktandi fyri fólkaheilsuna. “Tað er ein átroðkandi tørvur á at eftirmeta heilsuárinini frá 5G, áðrenn milliónir verða útsett. Okkum tørva at vita, um 5G økir vandan fyri húðskjúkum, sum melanomia og øðrum sløgum av húðkrabbameini,” staðfesti Ron Melnick, fráfarin vísindamaður frá National Institutes of Health, sum stóð fyri National Toxicology Program kanningini av geislingini frá fartelefonum.
Dariusz Leszczynski, PhD, høvuðsblaðstjóri á Radiation and Health, staðfesti, at altjóða felagsskapurin – róptur ICNIRP – ið mennir vegleiðingar fyri hvussu nógva geisling almenningurin kann verða útsettur fyri – var í ferð við at klassa húðina á mannakroppinum, sum hoyrandi til kropslimirnar, – heldur enn til høvdið ella bulin. Leszczynsky ávaraði at, “Um tú klassar húðina sum kropslimir, hevur tú loyvi at útseta hana fyri størri geisling enn annars.”
“Sub-terahertz (millimeturbylgjur) samskiftistøkni (fartelefonir, Wi-Fi, netverks samskiftis-antennur) kann føra til, at fólk fara at merkja kropsliga pínu gjøgnum pínureseptorarnar,” staðfesti Dr. Yael Stein, MD, sum skrivaði bræv til Federal Communications Commission um 5G Spectrum Frontiers.
Keldur:
US Department of Defense Non-Lethal Weapons Program FAQS
A Narrative Summary and Independent Assessment of the Active DenialSystem The Human Effects Advisory Panel
Media Relations Contact:
Janet Vasquez
media contact
JV Public Relations NY
212-645-5498
Upprunagreinin kann lesast her.


text:
Fært tú ikki arbeitt vegna sjúku, skaðatilburð ella barnsburð, so hevur tú rætt til sjúkradagpening. Treytin er tó, at tú hevur læknaváttan og ikki fært inntøku aðrastaðni, ella hevur rætt til tryggingarendurgjald, barnsburðargjald ella annað tílíkt.
Dagpeningaútgjaldið er 80% av eini arbeiðaraløn, og verður vanliga ásett við grundarlagi í miðalinntøkuni seinastu 5 vikurnar undan sjúkrafráveruni.
Sjúkradagpeningur er ein fyribils veiting, sum tú kanst søkja, um tú vegna sjúku ella skaðatilburð ikki kanst røkja títt starv og tí missir arbeiðsinntøku. Tú kanst eisini søkja, um tú ert við barn og ymisk árin gera, at tú gerst óarbeiðsfør ella ikki fært røkt títt starv. Somleiðis kanst tú fáa rætt til dagpening, um tað gerst alneyðugt at verða um álvarsliga sjúkan hjúnafelaga ella barn. Hevur tú rætt til løn undir sjúku, kanst tú ikki fáa dagpening.
Fyri at fáa sjúkradagpening skalt tú senda Almannastovuni umsókn. Tú hevur rætt til dagpening frá 1. fráverudegi, um Almannastovan hevur móttikið fráboðan um sjúkuna við læknaváttan, umsókn ella beinleiðis samskifti, í seinasta lagi 30. dagin eftir 1. fráverudag. Verður fráboðanin móttikin á Almannastovuni seinni, verður dagpeningur veittur frá tí degi, fráboðanin er móttikin á Almannastovuni.
Tú hevur ábyrgdina av, at fráboðanin verður latin rættstundis inn til Almannastovuna.
Saman við umsóknini skal vera ein læknafrágreiðing, ið staðfestir óarbeiðsførið. Umsóknarblað fært tú á økisdeildini hjá Almannastovuni, har tú býrt, og ella við at trýsta á her.
Rættindi
Tú hevur rætt til dagpening, um:
- tú ert millum 16 og 70 ár,
- tú hevur fastan bústað og hevur fulla skattskyldu í Føroyum, og
- um tú er løntakari, ella
- um tú ert sjómaður, sum hevur hýru ella ætlandi skal hava hýru, ella
- um tú ert útróðrarmaður, sum rør út við egnum ella annan mans fiskifari, ella
- um tú ert sjálvstøðugur vinnurekandi, sum ikki ella bert í lítlan mun hevur arbeiðsfólk aftrat tær, og um
- tú hevur havt lønt arbeiði í minsta lagi 20 tímar tilsamans 5 tær seinastu vikurnar fyri 1. fráverudag,
- at váttan fyriliggur frá lækna um sjúkuna, skaðan ella vandan fyri fosturskaða/heilsuni hjá mammuni og væntað fráverutíðarskeið,
- at váttan fyriliggur frá arbeiðsgevaranum um fráveruna og inntøkumissin, og
- at tú hevur sent Almannastovuni umsóknarblað.
Ert tú sjálvstøðugur vinnurekandi mást tú tekna sjálvbodna trygging fyri at hava rætt til dagpening, sí undir “Sjúkradagpeningur – sjálvboðin trygging”.
Ert tú mynstaður við skipi, ið er skrásett í Føroysku Altjóða Skipaskránni, hevur tú rætt til dagpening, hóast tú ikki er ikki ert fastbúgvandi og hevur fulla skattskyldu í Føroyum.


text:
OPIÐ:
Má-frí: 9-17
Leyg: 9-12
Dámar tær væl at lesa, men saknar onkran at vera saman um upplivilsið? Á Bókasavninum hava vit ein lesiring, ið hittist á bókasavninum 1 ferð um mánaðin frá september til mai. Har práta vit um og greina góðar bøkur.
Hevur tú hug at koma upp í verandi lesiring ella at stovna nýggjan lesiring saman við onkrum, ið tú kennir, set teg so í samband við Bókasavnið á tlf. 238016 ella send okkum ein teldupost bokasavn@fuglafjordur.fo
Um tú skalt skriva uppgávu, so er tað sjálvsagt at brúka Fuglafjarðar bókasavn fyri at finna tilfar.
At velja evni
Tá tú velur tær eitt evni, mást tú m.a. tryggja tær, at relevant tilfar um evni er til - t.d. at tað ikki er so nýtt, at einki er skrivað um tað. Eisini eigur tú at geva tær far um hvat hini skriva um, tí tá øll skriva um tað sama, er skjótt at alt er útlænt.
At finna tilfar
Bókavørðurin hjálpi tær at finna tilfarið og hvar bøkurnar standa á bókasavninum.
Um tú ikki finnur bøkur um evni, ella hevur brúk fyri meiri, kanst tú leita í tíðarritsgreinum ella í dátugrunnum, ið Fuglafjarðar bókasavn hevur atgongd til. Gevur hetta heldur einki úrslit, kunnu vit útvega tilfar frá øðrum bókasøvnum til tín.
Lán
Hetta er alt ókeypis, og hevur tú eitt lánarakort, ið tú hevur fingið úr skúlanum, brúkar tú bara tað sama kortið her á bókasavninum - einki roks.
Vit síggjast á Bókasavninum!
Her leggja vit tiltøk, nýggjar bøkur, filmar og annað gott út.
Fuglafjarðar bókasavn, í Støð 1, 530 Fuglafjørður - tlf. 238016 - t-postur: bokasavn@fuglafjordur.fo
Copyright © All Rights Reserved


text:
Her er ein rúgva av greinum, ið eg havi skrivað seinasta áratíggið. Flestu greinarnar eru longri kronikkir ella viðmerkingar, men eisini eru nøkur ummæli og røður at finna. Greinarnar eru ikki altíð orðarætt sum prentaðu útgávurnar. Ynskir tú at citera, verður um gjørligt víst til prentaðu útgávuna fyri at finna røttu kelduávísingina. Longri brot mugu ikki endurgevast ella útgevast uttan loyvi. Tó kunnu greinarnar verða kopieraðar til egna nýtslu ella til undirvísing.
Friday, October 12, 2007
Sandoyingar móti øllum hinum
Um tilfeingið ikki var knapt: um inntøkan var endaleys, um skattapengarnir vóru endaleysir, um arbeiðsmegin var endaleys og um infrakervið kundi borið óendaliga nógvari ferðslu við óendaliga høgari ferð, so hevði ikki verið trupult at skapað eitt rættvíst samfelag, men av tí at tilfeingið er knapt, er órættvísi eisini ein innbygd fyritreyt í einumhvørjum samfelagi við einum ávísum kompleksiteti – sum Føroyar hóast alt eru.
Rættvísi og órættvísi vil altíð vera ójavnt býtt. Men í einum demokratiskum samfelagi er idealið, at tað hóast alt fer ein ávís útjavning fram millum áhugamálini. Millum annað kann fólkaræðið tryggja, at vanliga marknaðarmegin verður korrigerað, soleiðis at fleiri pengar flóta yvir til tey fátøku í samfelagnum, ella at fleiri íløgur verða framdar á økjum, ið annars høvdu duttið niður í millum, um “ósjónliga hondin” (sí faktaboks) einsamøll slapp at ráða.
Infrakervið skapar møguleikar
Nakrar av best umtóktu íløgunum í føroyska samfelagnum eru íløgurnar í infrakervið – serliga tann partin av infrakervinum, ið er gjørdur av grúsi, betongi og asfalti. At byggja vegir, brýr, tunlar, havnir og lendingar hevur verið ein avgerandi partur av moderniseringini av føroyska samfelagnum. Fyrst varð landið bundið saman við rutubátum. Síðani við vegum og brúm, har bilarnir kundu koyra. Seinni komu tunlar og føst sambond tvørturum firðir og sund. Og seinastu skotið á stammuni eru risaverkætlanirnar Norðoyatunnilin og Vágatunnilin.
Infrakervið skapar møguleikar: búskaparligar vakstrarmøguleikar, búsetingarmøguleikar, ferðavinnumøguleikar og mangt annað. Men tað, ið var modernað fyri 30 árum síðani er ikki altíð modernað í dag. So hvørt sum møguleikarnir verða betri, verða krøvini til betraðar møguleikar betri. Modernisering er ein skrúva uttan enda. Um framburður skal tryggjast, so er ikki nóg mikið at byggja á tað farna. Neyðugt er at fylgja rákinum, um man skal gera seg galdandi.
Og tað er nú einaferð logiskt – alt annað líka – at jú betri infrakervi, tess betri verða eisini møguleikarnir fyri at byggja lokalsamfeløgini út. Sigast skal tó, at møguleikar og menning eru ikki tað sama. Hóast betraðir møguleikar eru fyri menning, um t.d. ein tunnil kemur til eina oyggj, so er menningin nakað, ið lokalsamfelagið skal bera fram. Tað er blóðskeivt at halda, at bara infrakervið batnar, so kemur menningin av sær sjálvari.
Svíkja suðuroyingar Sandoynna?
Út frá einum liberalum sjónarhorni vil ein íløga í ein tunnil til Sandoynna vera ein møguleiki at frígera sandoyingar frá fortíðini. Út frá einum rættvísissjónarmiði kann harumframt sigast, at tað er órættvíst, at sandoyingar skulu liva í eini ferjutíð, tá 85 % (skjótt 90 %) av fólkinum eru samanbundin í ein stóran mobilan netverksbý. Hinvegin skal eisini sigast, at tað sjálvandi eisini kann sigast at vera órættvíst, at Nólsoy, Hestur, Koltur, Skúgvi, Dímun, Kalsoy, Svínoy, Fugloy, Mykines – ja og nú mundi eg næstan gloymt Suðuroy – ikki eisini hava fast samband.
Velur man eitt jante-kent rættvísishugtak kann man tí sjálvandi siga: “um vit ikki fáa ein undirsjóvartunnil, so skulu sandoyingar heldur ikki hava”. At ein Fynd-kanning í Sosialinum bendir á, at ei heldur suðuroyingar stuðla sandoyingum í teirra ynski um undirsjóvartunnil sum skjótast, kann møguliga hava nakað at gera við ta tiltiknu øvundina, ið so leingi hevur eyðkent suðuroyingar, og ið eisini tykist gera tað fullkomiliga ógjørligt hjá suðuroyingum at samstarva innanhýsis. Enn ikki fótbóltin kunnu suðuroyingar vera felags um, so hvussu skal tað vera, tá tey tungu, politisku evnini koma á borðið?
Men orsøkirnar til, at tað eisini í hinum føroysku økjunum er so stórur mótvilji móti sandoyartunlinum, eru nógvar og ymiskar. Her skulu nevnast nakrar av orsøkunum, ið kunnu hugsast at gera seg galdandi. Tað hevði verið meiri áhugavert, um Sosialurin fekk Fynd at gera eina kanning av hví fólk eru ímóti at raðfesta Sandoyartunlinum, enn einans at staðfesta hvussu nógv eru fyri ella ímóti at útseta tunnilin.
Ymiskur mótvilji móti Sandoyartunlinum?
Tað er ikki løgið, at vágafólk eru ímóti sandoyartunlinum. Um sandoyartunnilin kemur, tykjast sannlíkindini at økjast fyri at flogvøllur verður bygdur í Søltuvík. Hóast hesin flogvøllurin neyvan fær ta longdina, ið vinnumálaráðharrin ynskir, kennist Sandoyartunnilin ivaleyst sum ein hóttan móti flogvøllinum í Vágunum, ið er ein avgerandi partur av búskapinum í Vágunum.
Tað er so galið, at uppgangstíðir hjá kreppuraktu Sandoynni harvið kunnu verða óbeinleiðis fíggjaðir við einum ógvusligum niðurtúri hjá Vágunum. Harumframt kemur Sandoyggin at kappast beinleiðis við Vesturstreym og Sundini um allar teir íbúgvarnar, ið Tórshavn ikki megnar at hýsa. Sandoyggin er jú við einum undirsjóvartunli nærri við Havnina enn bæði Vágarnar, Sundini og Vesturstreymur eru.
Harvið er mótstøðan frá Vesturtreymi og Sundunum eisini givin. Hesi økini koma at vaksa minni enn tey høvdu gjørt uttan ein sandoyartunnil. Harumframt skumpar íløgan í sandoyartunnilin eisini íløgur í nýggj almenn størv í Tórshavn út í framtíðina; størv ið eru vælumtókt millum fólk í Norðurstreymi. Harvið minkar sandoyartunnilin eisini um arbeiðsmøguleikarnar hjá fólki í Norðurstreymi – ikki minst tá sandoyingar byrja at eftirspyrja arbeiðspláss í Tórshavn.
Harvið er orsøkin til illviljan úr Suðurstreymi eisini eyðsýnd. Íløgan í sandoyartunnilin er samstundis ein niðurraðfesting av íløgum í høvuðsstaðin, t.d. í “bleyt virði” sum heilsuverkið ella skúlaverkið. Harumframt eru eisini nógv í Suðurstreymi, ið ynskja ein flogvøll á Glyvursnesi, á Kirkjubøreyni, ella – halt tær fast – í Nólsoy. Um Sandoyartunnilin kemur, kann tað fyri meiniga mannin tykjast meiri sannlíkt, at flogvøllurin í Søltuvík verður gjørdur.
Eftir eru so Norðoyggjarnar og Eysturoy, ið sjálvandi ikki ynskja Sandoyartunlin gjørdan áðrenn Skálafjarðartunnilin, tí tað harvið vil leingja um tíðina, til ferðingin til Havnar verður stytt við eini helvt og at húsaprísirnir í økjunum harvið fara flúgvandi uppeftir.
Sandoyggin ongan góðan
Vit standa í eini støðu, har Sandoyggin eftir øllum at døma ongan góðan eigur. Rættvísið strekkir ikki til sandoyingar, um vit skulu trúgva kanningini hjá Sosialinum. Tað, ið kann undra, er at tað ikki er meiri solidaritetur sunnanífrá. Hví suðuroyingar ikki stuðla sandoyingum í teirra modernisering er løgið, og átti at verið kannað nærri.
Bæði Suðuroy og Sandoy eru útjaðarar, og hava tað til felags, at tær liggja í syðru helvt av landinum. Tað kann undra, at suðuroyingar og sandoyingar ikki langt síðani eru gingnir saman í strategiskt samstarv um at menna hendan partin av landinum. Sera lítið samstarv er millum oyggjarnar báðar, og tað er løgið, tá hugsað verður um at oyggjarnar hava sera líkar trupulleikar at dragast við. Báðar oyggjarnar eru avskornar frá meginlandinum, og týðningarmesta moderniserings-strategiin snýr seg tí um at betra um undirstøðukervið og harvið um at fáa líknandi møguleikar fyri menning sum Meginlandið.
Men modernisering kostar, og tað er ikki bara sum at siga tað at fremja risaíløgur, ið ikki geva eitt beinleiðis peningarligt avkast sum Skálafjarðartunnilin væntandi hevur. Moderniseringin av Sandoy og Suðuroy er ein betran av menningarmøguleikarnar hjá oyggjunum tey komandi 100 árini. Argumentið snýr seg tískil ikki um búskap, men um rættvísi: um man framhaldandi vil hava menning sunnanfyri Skopunarfjørð – ella ikki. Núverandi ættarliðini megna enn at halda tørn, men eingin kann vænta, at ungdómurin tímir at byggja á slitnar herðar, tá møguleikarnar eru so nógv betri aðrastaðni.
Suðurføroya valdømi
Kanska er tíðin í grundini komin til at leggja Suðuroyar og Sandoyar valdømi saman, soleiðis at oyggjarnar báðar kunnu stríðast saman sum ein maður móti yvirvøldini fyri norðan. Neyðugt er at tvinna saman rationalini fyri bæði økini, soleiðis at eisini menningin av infrakervinum fylgir einum felags reyðum tráði.
Hví hava suðuroyingar ongantíð hugsað, at Sandoyartunnilin kanska er frægasti vegurin fram fyri at betra um sambandið til Suðuroynna? Hví tosa suðuroyingar ikki um eina stutta farleið av Hvalba á Sand? Hví tosa suðuroyingar og sandoyingar í heila tikið ikki meiri saman?!?
Faktaboks
“Ósjónliga hondin” er eitt kent metafor hjá enska búskaparfrøðinginum Adam Smith (1723-1790), ið segði, at strembanin hjá einstaklingum eftir vælferð eisini – sum ein ósjónlig hond – skapar eina samlaða vælferð fyri alt samfelagið. Ein annar búskaparfrøðingur – John Stuart Mill (1806-1876) segði, at samfelagið eigur at tryggja mest møguliga samlaða “nyttu” fyri hvønn einstakan, soleiðis at flest møgulig fáa mest møguligt eyðnusemi. Men hóast hetta kann ljóða vakurt, er tað soleiðis, at nógv ikki megna at fáa lut í vælferðini og eyðnuni, og tí eru nógv, ið halda “rættvísi” vera eitt minst líka týðandi prinsipp sum “nytta”.
Sámal Matras Kristiansen, samfelagsfrøðingur
No comments:
Pedagogikkur, løn og status
Prentað sum kronikk í Sosialinum 29. dec. 2017 ”Somu løn fyri somu útbúgving” er eitt slagorð, ið javnan hoyrist í hesum tíðum, tá fakb...
-
Prentað sum kronikk í Dimmalætting 4. august 2017 Í løtuni hava nógvir føroyingar summarfrí. Dagligu pliktirnar eru lagdar til síðis na...
-
Føroyar hava hesi seinastu árini upplivað ein stóran vøkstur innan ferðavinnu, og líkt er til, at hesin vøkstur fer at halda fram. Politika...
-
Í 2008 snúði løgtingsvalstríðið seg m.a. um betri umstøður til miðnámsskúlar. Hóast summi vóru ónøgd, vóru tey flestu tó fegin, tá hetta kj...


text:
Íbinding í landsveg
At binda í landsveg krevur loyvi frá landsvegamyndugleikanum, sum er Landsverk. Tá tað verður hildið at vera neyðugt av vegatekniskum ella ferðsluligum ávum, kann myndugleikin seta tøknilig krøv um, hvar íbindingin skal vera. Eisini kann ásetast, hvussu hon skal gerast, breiddin á henni, útsýnisøkið frá hornunum og slag og nøgd av ferðslu eftir hesi íbinding.
Loyvi kann gevast treytað av, at landsvegurin, orsakað av teim broyttu ferðsluviðurskiftunum, verður umbygdur við eini eyka farbreyt. Tað kann vera vinstrasnaringarbreyt, umkoyringarbreyt, rundkoyring, ferðsluljós ella líknandi.
Landsvegamyndugleikin kann krevja, at kostnaðurin av neyðugum tiltøkum heilt ella partvís verður goldin av kommunala myndugleikanum ella í serligum føri, tá ræður um privatar íbindingar, av viðkomandi ánara ella brúkara. Eisini kann Landsverk krevja at standa fyri at gera neyðug tiltøk ímóti endurgjaldi fyri kostnaðin av hesum. Talan kann vera um fleiri tøknilig krøv enn tey, sum nevnd eru her.
Vegarbeiðir ávirka ferðsluna, og hetta kann ganga út yvir ferðslutrygdina og trygdina hjá teimum, sum arbeiða við vegin. Tí skal altíð søkjast um loyvi frá Landsverki, áðrenn farið verður undir arbeiði við landsveg.
Sí fílar til høgru.
Dømi um logbók fyri kanning av skelting sæst her
Umsókn
Fyri at fáa loyvi at arbeiða við landsveg, skal umsóknarblaðið sendast ella latast Landsverki í góðari tíð.
Í sambandi við umsóknina krevur Landsverk eina lýsing av arbeiðinum við eitt nú kortum, tekningum og tíðarætlan. Um arbeiðið krevur, at serlig atlit verða tikin, so trygdin ikki kemur í vanda í pørtum av arbeiðinum, skal hetta lýsast serliga væl. Hetta kann verða spreinging v.m.
Tilskilast skal, hvussu arbeiðið verður skeltað í arbeiðstíðarskeiðinum. Til tað er møguligt at brúka eina standard skeltiætlan, ið greitt er frá longur niðri.
Skjalprógvast skal, at arbeiðstakarin hevur neyðugu førleikarnar fyri at fáa eitt arbeiðsloyvi. Hetta er útgreinað longri niðri her á síðuni.
Eitt arbeiðsloyvi frátekur ikki umsøkjarum at tryggja sær, at onnur loyvir eisini kunnu verða neyðug.
Treytir
Landsverk samskipar og letur arbeiðstakaranum loyvi til at arbeiða við landsvegin við ávísum treytum. Treytirnar kunnu býtast sundur í almennar treytir, sum altíð verða settar, og serstakar treytir fyri aktuella arbeiðið.
Almennar treytir
- Fráboðast skal, nær arbeiðið byrjar og endar.
- Farast kann ikki í gongd, fyrr enn góðkend skeltiætlan fyriliggur.
- Góðkend skeltiætlan skal altíð vera á arbeiðsstaðnum.
- Skeltini skulu kannast tvær ferðir hvønn arbeiðsdag og eina ferð um dagin, tá ikki verður arbeitt. Hetta skal skrásetast.
- Tá tað ikki verður arbeitt við vegin, skal øll óneyðug skelting takast burtur, fjalast ella vendast burtur frá vegnum. Um skeltir verða vend burtur frá vegnum, skal endurskin vera á útgerðini, so hon eisini sæst í myrkri, sjálvt um skeltið ikki sæst. Um útgerð/tilfar er við vegin, skal A39 altíð standa.
- Skjalprógvast skal, at arbeiðstakarin hevur førleika at arbeiða við vegarbeiði.
- Allar broytingar í arbeiðsgongd og tíðarætlan skulu fráboðast og góðkennast av Landsverki.
- Landsverk kann steðga arbeiðinum, um treytirnar í loyvinum ikki verða hildnar. Um skelting ella trygdin á plássinum ikki er sambært loyvi og reglum annars, kann Landsverk uttan ávaring, og fyri arbeiðstakarans rokning, seta tiltøk í verk fyri at rætta uppá tað.
- Tá ið verkætlanin er liðug, skal hetta fráboðast Landsverki. Verkætlanin skal tá gjøgnumgangast, og møguligir manglar, ið Landsverk staðfestir, skulu gerast, annars tilskilar Landsverk sær rætt at gera hesar fyri arbeiðstakarans rokning.
Asfalttreytirnar
Serligar treytir
Umframt almennu treytirnar kunnu aðrar treytir setast.
Skeltiætlan
Eitt arbeiði kann ikki fara í gongd, fyrr enn ein góðkend skeltiætlan er fyri arbeiði. Vanliga eru tað bæði Løgreglan og Landsverk í skulu góðkenna skeltiætlanir. Løgreglan og Landsverk eru tó komin ásamt um nakrar standard skeltiætlanir, ið kunnu brúkast uttan at tær skulu góðkennast av Løgregluni í hvørjum einstøkum føri.
Í teimum førum har ætlanin er at brúka eina standard skeltiætlan, er heldur ikki neyðugt at lata Landsverki tekning av ætlanini. Tá er bert neyðugt at tilskila í umsóknarblaðnum, hvat fyri standard skeltiætlan, ið ætlanin er at brúka, og hvussu ætlanin er at skelta, tá ið onki arbeiði er.
Havast skal tó í huga, at umstøður á staðnum kunnu gera tað neyðugt at tillaga skeltiætlanina ella at tekna eina serliga skeltiætlan fyri arbeiði. Tað er arbeiðstakarin ið hevur ábyrgdina av, at lata eina fullfíggjaða skeltiætlan við umsóknini, ið er nøktandi fyri tað arbeiðið, hann ætlar at gera.
Landsverk hevur eina meginreglu tá tað snýr seg um arbeiðsfólk á vegnum. Tá skal skeltast niður í eina hámarksferð á 40 km/t, meðan arbeitt verður. Uttan fyri arbeiðstíð kann hámarksferðin við vegarbeiði vera 60 km/t, um ikki serlig viðurskiftir gera tað neyðugt at fara longur niður í ferð.
Í sambandi við arbeiði í tunlum, kann tunnilin vera opin fyri ferðslu, um tað til dømis bert verður arbeitt í aðari síðuni og/ella í vegjaðaranum.
Á vegum við einari koyribreyt mugu vegarbeiðir skipast soleiðis, at tey eru til so lítlan ampa, sum gjørligt. Er neyðugt, kann vegurin stongjast, men hetta krevur loyvi frá Landsverki. Kravt verður tá, at arbeiðstakarin skal gjalda fyri lýsingar í eitt nú Kringvarpinum, men tað er tó Landsverk sum orðar lýsingarnar. Tryggjast skal altíð, at neyðsynjarakfør sleppa fram við arbeiðinum.
Kunningarskeltir kunnu verða sett upp fyri vegarbeiðir, ið ávirka ferðsluna í longri tíð, har ferðslan verður umløgd, ella har vegir ella tunlar verða stongdir heilt fyri ferðslu. Landsverk tekur støðu til, um hetta er neyðugt, og arbeiðstakarin ber kostnaðin av hesum.
Krøv til førleika hjá arbeiðstakara
Skeiðið "Vegurin sum arbeiðspláss" - ella líknandi góðkent skeið - krevst fyri at kunna standa fyri arbeiði við landsveg. Skeiðið fevnir um ferðslutrygd, arbeiðstrygd, skelting og annað viðvíkjandi vegarbeiði.
Í minsta lagi ein á arbeiðsstaðnum skal hava galdandi prógv í tílíkum skeiði. Fleiri upplýsningar um skeiðið kunnu fáast á www.vej-eu.dk "Vejen som arbejdsplads".
Trygdarætlan
Ein serlig treyt er, at í sambandi við arbeiði í tunli, skal trygdarætlan fyri arbeiðið gerast og krøv verða sett til arbeiðsgongd og førleika. Hesi krøv eru gjørd í samráði við Brunaeftirlitið á Vørn.
Bygging fram við landsvegi
Endamálið við eini byggilinju er at fáa eina seinni vegabreiðking ella umlegging bíligari fyri tað almenna og at tryggja, at eigarin ikki seinni verður kravdur at taka niður bygningar og annað, sum eins væl kunnu setast á øðrum staði á ognini. Endamálið við eini byggilinju, sum einans verður ásett fyri at tryggja ferðsluligan tørv, er at halda bygging og tey arbeiði, ið stava frá hesi, í passandi frástøðu frá ferðsluni.
Fyri alla bygging skal avvarðandi kommuna søkjast um loyvi. Málið skal sendast til ummælis hjá Landsverki, áðrenn byggiloyvi verður givið.
Umsókn um flutningsloyvi
Sambært §38 og §40 í ferðslulógini kann loyvi vera latið til serligan flutning, til dømis til serliga tungan flutning. Kunngerð er gjørd um mest loyvdu breidd, longd, hædd, vekt og ástrýst á akførum. Fer akfarið út um mark, má flutningsloyvi fáast til vega.
Politiið letur flutningsloyvi í samráð við landsvegamyndugleikan. Tann, sum skal hava flutningsloyvi, vendir sær til politiið og søkir um loyvi við at fylla út oyðublaðið "Umsókn um flutningsloyvi". Oyðublaðið kann heintast á heimasíðuni hjá politinum: politi.fo
Er talan um ferðslu eftir landsvegi sendir politiið Landsverki umsóknina til góðkenningar. Um loyvi verður latið, verður váttan send aftur til politiið. Kann loyvi ikki latast sambært umsóknini, verður møguliga víst til alternativa farleið ella aðrar treytir verða settar til flutningin, so hesin verður til so lítlan ampa fyri ferðsluna og vegakervið, sum tilber.


text:
Jacob Petersen gevst eftir 55 ár á sjónum
vinna15-06-2017 - 11:41 - Jóanis Nielsen
I 55 ár hevur hann baksast á sjónum, fór fyrstu fer til skips á sildafiskiskap vid sluppuni Johannu, hevur verið við norskum trolarum í eini 40 ár, og harav 15 tey sístu árini hevur hann verið vid Atlantic Star, nu hevur hann so tikið tað avgerð at gevast á sjónum.Vit eru sera takksamir fyri at hava havt Jacop við okkum hesi 15 árini, av allar raskastu monnum, spardi ikki seg sjalvan, altið klárur at taka eitt tak har bruk var fyri tí, ein dámligur og ikki minst skemtingasamur maður, vit fara heilt sikkurt at sakna hann tá vit fara umborð aftur. Vit vilja her takka honum fyri 15 góð ár og ynskja honum alt tad besta:)
Heilsan skipsfelagirnir


text:
Drekk champagnuna áðrenn midnátt! - Og onnur góð ráð um nýggjársbrúsið
Cava, Prosecco, Champagne, Asti, Crémant - og so øll hini. Tað finnast so nógv ymisk sløg av brúsandi víni, og nú gamlaárskvøld nærkast, fara vit allarhelst aftur at síggja nógv forvirrað fólk í Rúsuni, leitandi millum nógvu fløskurnar, eftir júst teirri fløskuni, ið skal vera rætta skotið inn í nýggja árið.
Tímir tú ikki at vera millum tey forvirraðu? Ja, les so víðari og fá serkøna vegleiðing frá John Mikkelsen, matstovuleiðara í teimum fýra matstovunum Heima í Havn, um hvussu tú finnur røttu fløskuna ...
Brúsandi vín kann býtast í trýggjar bólkar - Champagne, Crémante & Prosecco og Asti & Cava. Smakkurin er ymiskur og somuleiðis er prísurin.
Champagne - turt, ógvuliga turt
Champagne er úr Fraklandi, ella rættari úr økinum Champagne í Fraklandi, og einans tað brúsandi vínið, ið er gjørt júst í tí økinum sleppur at eita Champagne. Champagne er hitt dýrasta brúsandi vínið, og ein fløska kann lættliga kosta meira enn 1000 kr. Champagne er ógvuliga turt (hetta merkir súrligt á vínmáli. Men sig ongantíð at vín er súrt, tí… ja, tí tað ger man ikki!). Um tú ikki ert von/vanur at drekka vín, er ikki ‘neyðugt’ at brúka so nógvar pengar uppá nýggjársbrúsið. Nei, tá røkkur ein cremant (sí niðanfyri) líka langt - uttan so at tú keypur nýggjársbrúsið fyri at reypa. Men ert tú vín-elskari (ikki neyðtúrvuliga vín-kennari) so kann Champagne verða ein deilig og fríkslig uppliving.
Crémant & Prosecco - turt og frískt
Tað er tó ikki bara í Champagne í Fraklandi, at tey gera brúsandi vín. Crémant kallast brúsandi franska vínið, ið er gjørt uttanfyri Champagne-økið. Crémant er, eins og Champagne, rættiliga turt, men er nógv bíligari enn Champagne. Man kann siga, at Crémant er lítlibeiggin hjá Champagnuni. ‘Crémant úr Bourgogne er ein persónligur favorittur hjá mær, ja tað við eg viðmæla’, sigur John Mikkelsen.
‘Prosecco var rættiliga hypað fyri nøkrum árum síðani. Øll drukku Prosecco, og tað gevur ofta eitt bakslag aftaná - tá ið tað er vorðið for populert. Men tað kann Prosecco ikki gera við. Prosecco er ótrúliga lekkurt’. Prosecco er Italskt og er sum Crémant eisini ógvuliga turt.
Asti & Cava - søtt og runt
Asti og Cava eru ofta tey bíligastu brúsandi vínini (hóast summi Crémant og Prosecco fáast eins bílig). Prísurin liggur ofta um 100 kr. Asti og Cava eru fyri summi eisini tað lættasta at drekka, tí tey eru ikki so turr sum annað brúsandi vín, men meira søtligt. So til teirra ið ikki eru so von við turt vín, er ein fløska av Cava ella ein fløska av Asti eitt gott boð til nýggjársbrúsið.


text: Í øllum New York meldrinum er einki sum ein fríløta frammafyri einum av málningunum hjá Jackson Pollock á Museum of Modern Art, MoMa. Sveimandi jazz prikkar, sum standa eftir, tá tú blundar. Hetta er New York. Og so Hallstein framman fyri litríka málninginum hjá Jasper Johns av øllum USA, sum vit júst hava koyrt ígjøgnum. Men allar bestur er málningurin, sum vísir superrealistiska amerikanska mátan at fortelja eina short story um tað stóra í tí lítla. Poetiska, magiska realisman hjá Andrew Wyeth frá 1948 Christina's World. Ætlaði at síggja onkran av málningunum hjá Philip Guston, mest fyri hansara knøppu og fyndugu sitat um egna myndlist og hvat myndlist yvirhøvur er fyri nakað. Havi sæð hann fyrr her, men ikki nú. Spurdi meg fyri hjá trimum vaktum, sum ikki kendu Guston og tí vístu til listfrøðiliga kunningarleiðaran. Hon, ein tilkomin og væl lisin kvinna, visti ikki at svara. Blaðaði upp í innventarlistanum og fann onga mynd av Guston. - Kanska er hann á lagri, hesin Guston, tú nevnir, segði hon og bæð meg koma framvið eina aðra ferð. Eg svølgdi orðini og sá fyri mær heimliga kjakið um listinlærda list og so bara amatørlist. Í Føroyum eru vit ikki verri fyri enn tey á MoMa í New York.


text:
Orð: Birni Dam
Lag: Birni Dam og Simme Arge Jacobsen
Eg skal altíð sita heima,
meðan tú fert út at sveima,
eg skal vaska, eg skal lúka,
meðan tú fert út at strúka.
Altíð eg siti inni,
ansi eftir lítlu Minnu,
skifti blæðu, vaski henni,
meðan tú fert út.
Eg skal seyma, eg skal binda
fyri teg, tín beista skrinda!
Á, vilt tú bara tiga,
tú skalt slettis einki siga.
Hvør man tær pening vinna,
tú manst einki gullið spinna,
hvør má altíð á teg minna?
Eingin uttan eg!
Hoyr nú her, um tú vart maður,
so skuldi eg verið glaður!
Ja, ja, og vart tú kvinna,
eingin betur var at finna!
Alt í lagi, alt í lagi,
so eru vit einig bæði,
og nú endar hetta kvæðið,
tak tað væl í ans.


text:
Klæmint Isaksen
Klæmint er útbúgvin fysioteapeutur frá Fysioterapeutskúlanum í Keypmannahavn í 1991. Klæmint hevur síðan áhaldandi tikið eftirútbúgvingar innan manuel terapi, ítróttar fysioterapi og sunnheit á arbeiðsplássum. Klæmint hevur eisini tikið eftirútbúgving…
Hjørleif Niclasen
Útbúgvingar: 1987: Exam. scient í ítrótti frá Syddansk Universitet 1992: Fysioterapeut frá Fysioterapeutskúlanum í Odense 1992-2002: eftirútbúgving innan manuella terapi, ítróttar fysioterapi, ergonomi og heilsufremjandi tiltøk til arbeiðspláss 2006: Grundútbúgvingin…
Beinta B. Laursen
Beinta er útbúgvin fysioterapuetur frá Fysioterapeutskúlanum í Esbjerg í 2003. Beinta hevur verið á ymiskum skeiðum í manuellari viðgerð, venjaraskeiði hjá Pro-academy og í akupunktur. Umframt hettar hevur hon tikið…
Jóan Magnus Lamhauge Dalbø
Jóan Magnus er útbúgvin fysioterapeutur frá Univeristy College Nordjylland í juni 2015. Hann byrjaði alt fyri eitt uppá at eftirútbúgva seg innan ítróttarfysioterapi og hevur soleiðis tikið Introduktiónskeið og skeiðini…
Gitte Rosenkranz Clausen
Gitte er útbúgvin fysioterapeutur frá Fysioterapeutskúlanum í Esbjerg í 2006. Í 2012 gjørdist Gitte Master í Fitness and Exercise á Syddansk Universiteti. Umframt at hava arbeitt sum fysioterapeutur øll árini,…
Bjartur B. Thomsen
Bjartur er útbúgving Professiónsbacheor í Fysioterapi frá Prefessiónsháskúlanum Metropol í Keypmannahavn í juni 2014. Hann byrjaði beinavegin uppá McKenzie gundútbúgvingina og bestóð próvtøkuna á vári 2016 og kann soleiðis kalla…
Annika Ellefsen
Annika Ellefsen arbeiðir á okkara klinikk í Miðvági, Vága Fysioterapi. Annika er útbúgvin fysioterapeutur frá Professionsháskúlanum Metropol í Keypmannahavn í 2012. Í 2104 byrjaði Annika uppá grundútbúgvingina í Mechanical Diagnosis…
Trine Skov Eysturoy
Trine er útbúgvin fysioterapeutur frá Fysioterapeutskúlanum í Esbjerg í 2000. Trine hevur síðan arbeitt øll árini á privatklinikk, fyrst 10 ár í Danmark og seinastu 6 árini í Svøríki. Serligi…
Heidi Guttesen
Heidi arbeiðir í móttøkuni, og er sum oftast tann fyrsti persónurin tú heilsar uppá á klinikkini. Tað er eisini Heidi, ið tekur telefonina og gevur tíðir, tekur ímóti boðum o.a.…


text:
Bók um Føroya Handilsskúla 1986-2016
mentan06-12-2017 - 17:21 - Jóanis Nielsen
Føroya Handilsskúli er formliga lagdur saman við aðrar skúlar í ein stovn.
Skúlin var sera framsøkin, tók við læru av øðrum, tá ið tað varð hildið hóskiligt, men fann sínar egnu loysnir, tá ið tað varð hildið at vera neyðugt.
Altjóða samstarv var týðandi partur av virksemi skúlans, og nýmenning var natúrligur partur av frálæruni meiri enn ein mansaldur, og eisini áðrenn orðið var til á føroyskum.
itt grundsjónarmið skúlans var, at handilsskapur og búskapur mugu skiljast í mun til samfelagsheildina. Bókin lýsir virksemi skúlans frá 1986 til 2016.
Handilsskúlin hevði deildir kring landið, fitt verður gjørt burtur úr Handilsskúlanum á Kambsdali.
Forlagið Glasir gevur bókina út. Tórður Johannesarson hevur ritstjórnað.


text:
Frágreiðing um Horizon 2020
Eftirmetingin, sum ES Kommissiónin hevur latið gjørt um Horizon 2020, er givin út sum bóklingur: ”Horizon 2020 in full swing”.
Sambært frágreiðingini ber til at staðfesta, at skráin Horizon 2020 hevur eydnast væl higartil. Horizon 2020 er á rættari kós, fyri at náa málunum um at kveikja dygdargóða gransking, menna ídnaðarleiðslu og loysa avbjóðingarnar í samfelagnum.
Frágreiðingin gevur eitt skjótt yvirlit yvir týdningarmestu úrslitini higartil og eisini verða luttøka og luttøkuúrslitini í londunum sett upp móti hvørjum øðrum.
Eitt aðalmál hjá ES Kommissiónini hevur verið at gera skipanina einfaldari, og eisini her eru mál rokkin. Tað er serliga miðaltíðin frá tí, at til ber at søkja og til avtala um stuðul er undirskrivað, sum er stytt munandi.
Eisini vísir kanningin, at góðskan á umsóknunum er góð og at alsamt fleiri umsóknir verða mettar stuðulsverdar av óheftum metarum.
Hesi trý árini vísa stórar møguleikar í Evropa fyri framúrskarandi gransking og menning og eisini, hvussu hesin parturin kann hava veruliga ávirkan á samfelagsbúskapin.
Les alla frágreiðingina her


text:
15. februar 2017Nr. 9003
Rundskriv um uppgerð av ársroknskapum hjá samstørvum um heimatænastu, eldrarøkt v.m. og um mannagongdir fyri innrapporteringum um ársskiftið
(Til kommunal samstørv og kommunur)
1. Endamál
1.1. Við hesum verður lýst og nágreinað, hvussu javning og viðurskifti í hesum sambandi skulu avgreiðast, tá ársroknskapur verður gjørdur fyri kommunal samstørv um heimatænastu, eldrarøkt v.m. Eisini verður lýst og nágreinað, hvussu sambandið er millum roknskapin hjá einum samstarvi og roknskapirnar hjá samstarvandi kommununum. Í framhaldi av hesum verður ásett, hvussu eftirbókingar og innrapporteringar eftir ársskiftið skulu fara fram til Gjaldstovuna.
2. Heimild
2.1. Við heimild í § 47 í løgtingslóg nr. 87 frá 17. mai 2000 um kommunustýri (kommunustýrislógin), og sum nágreinað í § 3, stk. 5 í kunngerð nr. 89 frá 15. oktober 2008 um roknskaparverk kommunanna o.tíl., verður ásett, hvussu úrslitið í ársroknskapum fyri nevndu samstørv verður tikið við í kommunalu ársroknskapirnar. Sum nágreinað í § 10, stk. 5 í kunngerð um roknskaparverk kommunanna o.tíl. verða ásettar mannagongdir um innrapporteringar um ársskiftið.
3. Mannagongdir
3.1. Sum ásett í § 2, stk. 4 í kunngerð um roknskaparverk kommunanna o.tíl. varð 16. juni 2014 tikin avgerð um, at kommunalu samstørvini um heimatænastu, eldrarøkt v.m. skulu hava sjálvstøðugan roknskap sambært somu kunngerð.
3.2. Sambært § 2 í løgtingslóg nr. 20 frá 7. apríl 2014 um kommunalt samstarv um heimatænastu, eldrarøkt v.m. er heimatænasta, eldrarøkt v.m. lagt út til hvørja kommunu sær. Sambært § 17, stk. 1, í løgtingslóg nr. 19 frá 7. apríl 2014 um heimatænastu, eldrarøkt v.m., sum broytt við løgtingslóg nr. 121 frá 15. desember 2014, bera kommunurnar allan kostnaðin av hesum virksemi. Hóast virksemið verður umsitið í samstarvi, ið hevur egnan roknskap, liggur fíggjarliga skyldan tí framvegis óskerd hjá einstøku kommununi í samstarvinum.
3.3. Fíggjarliga skyldan er eisini staðfest í § 10 í løgtingslóg um kommunalt samstarv um heimatænastu, eldrarøkt v.m. Sambært hesi áseting býta samstarvandi kommunurnar kostnaðin av samstarvinum, sínámillum. Býtislykilin er talið av borgarum, ið 31. desember árið fyri eru 67 ár ella eldri.
3.4. Býtið av útreiðslunum fevnir um allar útreiðslur, bæði nettorakstrar- og løguútreiðslur, og tí kann undirskot og harvið eingin lántøka koma fyri í samstarvsroknskapinum. Hinvegin skulu kommunurnar ikki gjalda meir enn nettoútreiðslurnar, og tí verður heldur einki avlop í samstarvsroknskapinum.
3.5. Sostatt er beinleiðis samband millum ársroknskapin hjá einum samstarvi og ársroknskapinar hjá samstarvandi kommununum. Tað merkir, at tá ið roknskaparárið er liðugt, skulu útreiðslur og inntøkur hjá samstarvinum javnviga, og at møguligt hall ella avlop skal vera býtt millum samstarvandi kommunurnar. Vísir uppgerðin eitt hall, skulu kommunurnar flyta samstarvinum írestandi upphæddina. Er avlop, skal samstarvið flyta tað til samstarvandi kommunurnar. Í báðum førum verður hetta gjørt í sama roknskaparári og eftir tí leisti, ið er lýstur niðanfyri.
3.6. Ársroknskapurin hjá eldrasamstørvunum skal verða tíðarmarkaður eftir somu meginreglum sum hjá kommununum og hjá landinum. Tað merkir, at samstarvsroknskapurin skal vera gjørdur og grannskoðaður so tíðliga, at úrslitið kann verða tikið við í roknskapin hjá luttakandi kommununum innan tær freistir, sum eru galdandi fyri at leggja fram kommunala ársroknskapin. Víst verður í hesum sambandi á ásetingina, í fleiri av samstarvsavtalunum, um at grannskoðaður roknskapur fyri árið frammanundan skal fyriliggja í seinasta lagi í apríl mánað.
3.7. Í sambandi við uppgerð av endaligum ársroknskapi verða gjøldini frá kommununum fyri farna árið javnað samsvarandi endaligu tølunum. Javningar verða gjørdar við atliti til lutfallið, sum kommunurnar hava skyldu at fíggja eldrasamstarvið við (sbrt. § 10 í løgtinglóg um kommunalt samstarv um heimatænastu, eldrarøkt v.m. (Ll. nr. 20 frá 7. apríl 2014)).
3.8. Javningar í sambandi við endaliga ársuppgerð av samstarvsroknskapinum verða avgreiddar sambært kunngerð nr. 99 frá 8. juli 2015 um skráseting og fráboðan av búskaparligum flytingum millum kommunur, kommunal samstørv o.tíl. (t.e. kommunala millumrokningarskipanin, stytt KMR). Gjaldstovan ásetir og kunnar í hesum sambandi um nærri mannagongdir og tíðarfreistir.
3.9. Eftirbókingar kunnu skrásetast í kommunalu millumrokningarskipanini nakað inn í nýggja árið. Innrapportering av hesum upplýsingum verður gjørd við einari ískoytis-rapportering. Tá ið ískoytis-rapporteringin er gjørd, verður ársroknskapurin vanliga roknaður at vera liðugur. Um grannskoðanin heldur, at viðurskifti eiga at verða broytt, kann hetta tó gerast við einari eyka ískoytis-rapportering.
3.10. Gjaldstovan fær heimild at áseta tíðarfreistir og gera neyvari mannagongdir fyri, hvussu eftirbókingar og innraporteringar av viðurskiftum, sum her eru umrødd, skulu fara fram eftir ársskiftið.
4. Gildiskoma
4.1. Hetta rundskriv kemur í gildi 15. februar 2017, men er galdandi fyri fíggjarárið 2016, sum enn er opið, og frameftir.
Fíggjarmálaráðið, 15. februar 2017
Kristina Háfoss (sign.)
landsstýrismaður
/ Bjarni Askham Bjarnason (sign.)


text:
Í Føroyum
Tá ið tann, sum eigur (nýtir) skrásett akfar, skiftir bústað, uppihald ella vinnustað, skal akfaraskráin hava skrivlig boð um tað so skjótt sum til ber og ikki seinni enn 14 dagar eftir flytanina.
Er eigari (nýtari) burtur bráfengis og ikki meira enn 5 mánaðir, er óneyðugt at boða frá flyting.
Uttanlands
Fer eigari (nýtari) av skrásettum akfari av landinum og flytur frá bústaði sínum her, skal hann so skjótt sum til ber og ikki seinni enn 14 dagar eftir flytanina, boðað akfaraskránni frá bústaðarbroytingini.
Akfaraskráin kann í serligum føri geva loyvi til, at akfarið framhaldandi er undir føroyskari skráseting, treytað av, at reglurnar í komulandinum loyva hesum og treytað av, at
Mælt verður til, at søkt verður um loyvi áðrenn fráferð og at somuleiðis verður søkt um loyvi í komulandinum áðrenn fráferð.


text:
Nýggjastu tíðindini
Melda til tíðindabræv
Tíðindi - 9. mai 2018
Sum liður í at styrkja um trygdina á Tórsvølli í samband við landsdystir, fer FSF í næstum at útbúgva vaktarfólkini. Í síðstu viku fingu fyrstu føroyingarnir prógv sum UEFA Steward instruktørar
F.v.: Terji Nielsen, Jan Otto Holm, Martin Berg, Hallgrím Hansen og Helgi Justinussen - Mynd: www.fsf.fo
- Vit skulu sjálvandi ikki gera tað verri enn tað er, tí veruleikin er tann, at vit so gott sum ongantíð hava havt trupulleikar av okkara áskoðarum. Men vit verða noyddir at fylgja teimum krøvum, sum UEFA setir, og tí eru vit farin í gongd við at útbúgva vaktarfólkinini, sigur Virgar Hvidbro, aðalskrivari í FSF.
Krøvini til Fótbóltssamband Føroya gerast alsamt harðari, og serliga til altjóða dystir á heimavølli verða stór krøv sett til trygdina kring vøllin og í sambandi við sjálvan dystin.
Í hesum sambandi er europeiska fótbóltssamgongan, UEFA, farin undir at útbúgva vaktarfólk, ið skulu syrgja fyri, at alt gongur rætt fyri seg. Í fyrstu atløgu hava fimm føroyingar verið á skeið hjá UEFA, og hava fingið prógv sum UEFA Steward instruktørar.
Teir fimm eru Terji Nielsen, Jan Otto Holm, Martin Berg, Hallgrím Hansen og Helgi Justinussen. Hesir fara í næstum vegna FSF at skipa fyri skeiðum og at útbúgva trygdarfólkini, so trygdin, tænastan og alt annað, ið vaktarfólkini hava ábyrgd av til landsdystir, verður uppraðfest.
Næsti dystur hjá føroyska A-landsliðnum við monnum verður á Tórsvølli fríggjadagin 7. september, tá Malta kemur á vitjan í fyrsta dystinum í Nations League.


text:
- Tíðindi, mentan og ítróttur
Skula sleppa landa uttanlands
Tað heldur samgongan í Vinnunevndini, sum viðgjørdi nógvu broytingarnar í lógini um sjófeingi ella í fiskivinnunýskipanini, sum kom í gildi á nýggjárinum.
Samgongan vil geva landsstýrismanninum í fiskivinnumálum størri heimild at geva undantak frá kravinum um, at allur fiskur skal í land í Føroyum.
Landsstýrismaðurin hevur í galdandi lóg longu heimild í serstøkum førum at gera undantak.
Men samgongan, sum er í minniluta í Vinnunevndini, heldur tað vera neyðugt at orða heimildina soleiðis, at hon hevur neyðugan smidleika, tó uttan at fara burtur frá endamálinum við ásetingini í lógargreinini.
Minnilutin nevnir húkaflotan, sum roynir undir Íslandi. Tað er ikki skilagott altíð at fara til Føroya við fiskinum.
Annað dømi er svartkjafturin, tá móttøkuorkan er avmarkað í Føroyum í háarstíð,
Løgtingið tók undir við hesum, og løgtingið hevur samtykt lógaruppskotið alt sum tað er eftir triðju viðgerð í morgun.
Sí eisini


text:
Í samband við arbeiði á vatnleiðingina við Toftabrekku, verður skrúvað fyri vatninum fríggjadagin 18. mai 2018 kl. 9.00. Økini, ið verða ávirkaði eru frá Toftabrekku og Suez-kanalini, út eftir Toftavegi, út til Toftalíð. Brúkarar á Krosslábrekku og á Vágsvegi við tilknýti til Krosslábrekku verða eisini ávirkaðir.
Arbeiði á vatnleiðingina
Í samband við arbeiði á vatnleiðingina við Toftabrekku, verður skrúvað fyri vatninum fríggjadagin 18. mai 2018 kl. 9.00. Økini, ið verða ávirkaði ....
Ung í arbeiði 2018
Eins og undanfarin ár, verður aftur í ár møguligt hjá ungum í aldrinum 14 til 16 ár at vinna sær nakrar krónur, sum ung í arbeiði hjá Vágs kommunu....
Starvsdagar á dagstovnaøkinum
Mánadagin heiðraði Vágs kommuna starvsfólk á dagstovnaøkinum á starvsdøgum. (more…)....
Stuðul til Suðuroyar barnaverndartæ....
Søkt verður eftir fólki 30 tímar um vikuna at starvast, fyrst og fremst, heima hjá barna- familjum, har ein stuðlar, eygleiðir og vegleiðir foreld....
Kunning
Arbeiði á vatnleiðingina
Í samband við arbeiði á vatnleiðingina við Toftabrekku, verður skrúvað fyri vatninum fríggjadagin 18. mai 2018 kl. 9.00. Økini, ið verða...
-
Bøgarðarnir í seyðahøgum standi
Bøgarðarnar í Vágs kommunu skulu verða í seyðahøgum stan...
-
Skráin fyri býráðsfundin 30. apríl 2018
Hesi mál verða viðgjørd á býráðsfundi, mánadagin 30...
-
Stongja fyri vatninum týsdagin 24. apríl kl. 9
Orsaka av arbeiði uppá vatnleiðing við Laksá verður ston...
Sjálvavgreiðsla
Hús lýst til leigu undir Bústaðir
Vágs kommuna hevur tænastu her á heimasíðuni, har hús kunnu lýsast til sølu og til leigu, hetta ...
-
Upptøkureglurnar og gjøld á barnaansingarøkinum da...
Frá 1. januar 2015 koma nýggjar upptøkureglur í gildi fy...
-
Barnaansingin og gjøld
Gjøldini fyri barnaansing og frítíðarskúla í Vágs kommun...
-
Innskriving til barnaansing á heimasíðuni
Nú er gjørligt at gera innskriving til barnaansingina hj...
Vágs Havn
Ekspeditionsskipið Polarfront á Vág
Polarfront er eitt kent søguríkt veðurskip, sum í árunum frá miðskeiðis í 1970unum fram til 2010 var partur av veðurtænastuni hjá Norska...
-
Vatnveitingin á havnarlagnum endurnýggja
Tekniska toymið hjá Vágs kommunu hevur seinastu vikuna arbei...
-
Móttøka tá Nýborg kom á Vág
Dennis Holm, borgarstjóri, bjóðaði Nýborg vælkomna til V...
-
Ein býarmynd á havnalagnum burtur
Í fleiri enn hálvthundrað ár vóru Esso-tangarnir á keiin...
Ung í arbeiði 2018
Eins og undanfarin ár, verður aftur í ár møguligt hjá ungum í aldrinum 14 til 16 ár at vinna sær nakrar krónur, sum ung í arbeiði hjá Vágs kommunu.
Starvsdagar á dagstovnaøkinum
Mánadagin heiðraði Vágs kommuna starvsfólk á dagstovnaøkinum á starvsdøgum.
Stuðul til Suðuroyar barnaverndartænastu – starv á 30 t/vikuna – Endurlýsing
Søkt verður eftir fólki 30 tímar um vikuna at starvast, fyrst og fremst, heima hjá barna- familjum, har ein stuðlar, eygleiðir og vegleiðir foreldrum og børnum.
Lítil prutl til Vágs Kvøldskúla
Vágs kommuna hevur keypt trý lítil prutl til undirvísing til koyrikort til lítil prutl í kvøldskúlanum.


text:
Í 1282 tóku onglendingar Wales. Men Wales hevur varðveitt mong eyðkenni, og nógv fólk har norðuri í landinum tosar enn walisiskt. Mesta fólkið býr í dølunum har suðuri, har nógvur ídnaður er. Sunnasti parturin var einaferð týdningarmikið kolaøki, men flestu námini eru afturlatin. Í staðin arbeiða fólk í bilídnaðinum, í teldu- og tøknifyritøkum ella øðrum hátøkniligum fyritøkum. Norðantil og vestantil er vinnan landbúnaður og ferðavinna.
Siður er, at elsti sonur kong ella drotning Bretlands verður prinsur av Wales.
Purran er tjóðareyðkenni hjá Wales.
Kelda: Heimsins lond. Bókadeild Føroya Lærarafelags og Føroya Skúlabókagrunnur. Tórshavn 1999.
Høvuðsstaður: Cardiff
Vídd: 20.767 km2
Fólkatal: 4.301.000
Alment mál: walisiskt, enskt
Stýrirlag: Konstitutionelt monarki
Gjaldoyra: bretskt pund


text: Tá ið vit høvdu fingið okkum ein bita at eta í avhaldshúsinum, fóru vit at hyggja okkum um í bygdini. Nú var veðrið vorðið heilt gott, og sólin skein bæði oman og niðan. Vit gingu runt í bygdini, nøkur spældu í ánni og í bønum, nøkur fóru á fótbóltsvøllin at sparka fótbólt, onkur spældi flogbólt og nokk so nógv leitaðu sær niðan í viðalundina. Fleiri av lærarunum vóru í gomlu smiðjuni, sum er mitt í bygdini.Vit høvdu avtalað, at øll vóru við avhaldshúsið aftur kl. 12.45, so vit saman kundu fara at vitja kópakonuna.


text:
Gott hálvár hjá TF Holding8/26/2016 Hálvársúrslitið hjá TF Holding samtakinum er eitt avlop á góðar 80 mió. kr. eftir skatt, og er tað betri enn væntað
Peningastovnsvirksemið í samtakinum, Eik Banki, hevði 36,5 mió. kr. í avlopi eftir skatt, sum er nøktandi. Innlánini vaksa støðugt og útlánini vuksu eisini eitt vet. Nettoinntøkurnar hjá bankanum minkaðu í mun til sama tíðarskeið 2015, og er høvuðsorsøkin til hetta rentulækkingar.
Skaðatryggingarvirksemið hjá samtakinum í Tryggingarfelagnum Føroyum hilnaðist betur enn væntað. Góða gongdin í samfelagnum merkir, at at tryggingarinntøkurnar vaksa, og harafturat hava færri størri skaðar verið fyrra hálvár 2016 í mun til 2015. Úrslitið fyri skaðatryggingarvirksemið gjørdist eitt avlop á 14,4 mió. kr., har tað sama tíðarskeið í fjør gav hall.
Pensjónsvirksemið hjá samtakinum í dótturfelagnum Betri pensjón er í eini uppbyggingartíð og smá sveiggj kunnu merkja munin millum avlop og hall. Tryggingarinnngjøldini, íroknað innskot, vuksu við 4,1 mió. kr. í ár, og felagið hevði eitt avlop á 1,4 mió. kr. eftir skatt, sum verður mett at vera nøktandi.
Annað virksemi hjá samtakinum hevði eitt samanlagt avlop á 40,9 mió. kr. eftir skatt, sum í høvuðsheitum stava frá avlopi av íløguvirksemi.
“Raksturin í øllum dótturfeløgunum gevur avlop fyrra hálvár 2016 og tað eru vit nøgd við”, sigur Súni Schwartz Jacobsen, forstjóri í TF Holding.
Útlitini fyri árið eru góð. Væntandi fer úrslitið at verða nakað betri enn áður mett, og fer at liggja millum 85 og 140 mió. kr. eftir skatt.
Í stuttum:
- Úrslitið fyrra hálvár 2016 er 80,3 mió. kr. eftir skatt
- Eginpeningur 2,7 mia. kr.
- Nettoinntøkur av rentum og ómaksgjøldum 187 mió. kr.
- Solvensurin hjá samtakinum er 38,8 prosent
Tak niður